description: Twa Friezen dy't yn Dútslân wenje, woene it Nederlânske paspoart ferlinge. Dat waard ferskuord. Se binne ferbjustere.

title: Paspoarten ferskuord: Friezen reitsje per ûngelok de Nederlânske nasjonaliteit kwyt

maintext:
De 80-jierrige Bouma wennet al 40 jier yn it Dútske Bergen, dêr't er les jûn hat oan de bern fan Nederlânske militêren, Doe't de skoalle opheft waard, binne de Douma's yn Bergen bleaun.
De Bouma's ferlingen ferline jier it Dútske paspoart. Doe fregen se wat se dwaan moasten om ek it Nederlânske paspoart te hâlden. Neffens de Dútske autoriteiten wie dat gjin probleem. De ferbjustering wie dan ek grut doe't se yn Winschoten de Nederlânske paspoarten ferlinge woenen. Dy waarden ferskuord.
Bouma wol no syn nasjonaliteit werom ha. Hy hat altyd yn Nederlân belesting betelle en krijt ek in Nederlânsk pensjoen. Hy wit net oft er dêr no noch wol rjocht op hat. Bouma hat de Nationale Ombudsman in brief stjoerd, mar noch gjin antwurd krigen.


description: It trio Marten Bergsma, Hylke Bruinsma en Hendrik Kootstra wûn sneontemiddei yn de finale fan Seisbierrum-Pitersbierrum (5-3 6-0).

title: Ofdielingspartoer Minnertsgea wint haadklassepartij yn Bitgum

maintext: It trio Marten Bergsma, Hylke Bruinsma en Hendrik Kootstra hat sneontemiddei de haadklassepartij by it ôfdielingskeatsen yn Bitgum wûn. Yn de finale wie it ôfdielingspartoer fan Minnertsgea te sterk foar dat fan Seisbierrum-Pitersbierrum (5-3 6-0).

fasttext_language: fy


description: It leit him dus net inkeld oan de boeren, seit Trienke Elshof. Boppedat: nei langere drûchte is de grûn spikerhurd en dan spiel it reinwetter sa it oerflak

title: LTO: "Blau-alch-ûndersyk útfierd yn stêdlik gebiet"

maintext:
De Wageningen Universiteit makke woansdei bekend dat de taname fan blau-alch benammen feroarsake wurdt troch dong fan agryske bedriuwen. Dus, net de hege temperatuer is de belangrykste oarsaak. Dat blykt út ynternasjonaal ûndersyk dêr't de Nederlânske universiteit k oan meidien hat. Boeren binne ferantwurdlik foar dong.
"Der binne monsters naam en der se hawwe se wat oan tafoege oan nutriënten. Dan koene se sjen dat de groei fan blau-algen tanaam en dat die it ek", seit frou Elshof oer it ûndersyk.
Lân is te hurd om wetter op te nimmen
"It kloppet dat nutriënten in taname fan blau-alch yn it wetter feroarsaakje. Allinnich, yn dit ûndersyk is benammen sjoen nei stêdlik wetter", seit frou Elshof.
"Jo soene tinke: as it begjint te reinen nei in lange drûge perioade, dan is it oer de mei blau-alch., Mar dan nimt de blau-alch krekt wol ta. Dat komt omdat de grûn yn lanlik gebiet, dêr't it hiel lang net reind hat, te hurd is om alle wetter op te nimmen. En dat wylst der wol dongstoffen op lizze. Dan spielt dy dong allegearre tagelyk yn it oerflakwetter."
Neffens frou Elshof hoecht it belied fan dongútriden net oanpast te wurden. Der rinne al programma's foar it tsjingean fan hielôfspieling en se dogge oan prezyjedongjen.


description: Yn Fryslân Hjoed binne tiisdei bylden te sjen fan hoe't in mem sels har poppe út har búk tilt.

title: Unike keizersneed te sjen op Omrop Fryslân TV

maintext: Yn it programma Fryslân Hjoed by Omrop Fryslân TV binne kommende tiisdei unike bylden te sjen fan in bysûndere keizersneed. By dy befalling yn sikehûs Tjongerschans op It Hearrenfean tilde de mem sels har poppe út de búk. It wie foar it earst yn Fryslân dat dat barde.


description: Wim Stroetinga en Roy Pieters rinne troch de lekke bân djoere kwalifikaasjepunten mis foar de Olympyske Spelen fan 2020 yn Tokio.

title: Kostbere lekke bân foar Stroetinga op EK yn Glasgow

maintext: Hurdfytser Wim Stroetinga hat moandei op it EK baanhurdfytsen yn Glasgow in kostbere lekke bân krigen. By it ûnderdiel koppelkoers fytste Stroetinga mei Roy Pieters. Troch de maleur moasten de twa de striid stake.


description: It aller- allerdomste idee oait wie ús twa pjutten meinimme by it besjen fan huzen. Doe't we de auto parkearren gong it al mis. Us jongste 'ik ben bijna tw

title: Kollum: “Waarom heb je geen haar meer?”

maintext:
Mei in sûkelade-ryswafel yn de hantsjes dat wie it earste wat ik sa hurd fine koe om him stil te krijen kamen we by it hûs. Wylst de makeler oanrinnen kaam, koe ik krekt foarkomme dat der twa bern in mûle fol smolten sûkelade tsjin de foarrút fan it hûs drukten.
Ik hyste de soan yn in de draachsek op de rêch. Sa hie ik de de hannen frij foar myn opskriuwboekje. Normaal fynt er it altyd wol gesellich en jout er him del. No net. Hy siet as in springend geitsje op myn rêch te hippen en te wrakseljen. De makeler fertelde yntusken al wiidweidich oer it hûs. Soan mar wer út de draachsek.
Ik jou se Peppa Pig op myn telefoan, tocht ik. Peppa Pig is een tekenfilmsearje oer in bargefamylje. Us soan libbet foar Peppa Pig. It is syn grutste passy. Sterker, it wiene syn earste wurdsjes. Dus, hup, telefoan yn de hantsjes, dan koe ik my op it grutste beslút fan myn libben konsintrearje: it keapjen fan in hûs op it allerhytst fan de wenningmerke, yn ien fan de djoerste stêden fan ús lân op in hite dei. De bern leine fredich op de búk mei de telefoan foar de snút.
Ik fleach troch it hûs. Net omdat ik no sa blown away wie fan de skiterige badkeamer mei ynmitsele brûne tegels of de wc, like âld as it boujier fan it hûs, 1935, mar omdat ik hastich wie. Je ha net sa lang de tiid om sa'n hûs te besjen en de makeler en de bern makken my nerveus. Komt de dochter oanrinnen. Bloednoas. Hastich in doekje derûnder. Flekje fuort poetse fan de flier. Oeps. En sorry, wat seinen jo, menear de makeler.
Wy nei boppe. De soan woe fansels ek mei, Peppa Pig gjin sekonde út syn eachhoeke ferliezend. Ik sette him op de oerloop mei de telefoan yn syn hân. Ik nei de souder. Kom ik ûnder, leit de soan mei Peppa Pig op it twapersoansbêd. Mei syn skuon oan.
De âldste stie yntusken in grutte teddybear te omearmjen dy't yn in útfanhûzerskeamer op it bêd lei. Dit soe har keamer wurde, sei se fertedere. Wy nei de auto werom. Yntusken wie de temperatuer bûten omheech gong nei 30 graden.
Op hûs oan. Komt der reek ûnder de motorkape fan de auto wei dy't ik twa dagen derfoar kocht hie. De auto smoarhyt, de bern smoarhyt, ik smoarhyt, de wenninmerke smoarhyt.
Yn hûs twa aaide ús dochter it boeddhabyld boppe op de salontafel en sei tsjin de makeler: "waarom heb je geen haar meer?" De makeler lake fatsoenlik. "Dit vind ik altijd zúlke leuke vragen", zei er krekt wat te opgewekt.
We stiene kompleet yn ein, it hier yntusken griis, neist de kapotte auto. Fan skrik diene we in bod op it earste hûs."


description: Fan premier Mark Rutte oant Epke Zonderland, eltsenien is grutsk op Maarten.

title: FIDEO: Grutte wurdearring foar 'reus' Van der Weijden

maintext: It Aldehoustertsjerkhôf waard moandeitejûn oerspield mei minsken. Genietsje noch ien kear fan it momint dat Maarten van der Weijden fan it boatsje yn de Prinsetún nei it Aldehoustertsjerkhôf tabrocht waard. Hjir waard er oerspield mei positive reaksjes en wurdearring foar syn swimaksje.


description: De kâns op blau-alch yn it swimwetter is op guon plakken minder wurden. De provinsje lûkt de warskôging foar in part yn.

title: Provinsje lûkt warskôging foar blau-alch yn swimwetter diels yn

maintext:
De provinsje hat it negative swimadvys foar it wetter by dei-rekreaasjeterreinen Klein Zwitserland by Sumar, de Ulesprong by de Tsjûkemar, Reahel en De Driesprong by Langelille foar in part opheft.
It advys waard earder ynsteld fanwege de kâns op sûnensklachten troch blau-alch. Hoewol't de wetterkwaliteit ferbettere is, warskôget de provinsje noch hieltyd mei buorden foar in lytse kâns op blau-alch. Allinnich by Klein Zwitserland is de situaasje sa ferbettere dat de warskôging hielendal ynlutsen is.


description: De strie komt meastentiids út East-Dútslân en giet oanslutend fanút Ketlik nei boeren en oare klanten yn hiel Nederlân.

title: Topsimmer foar transportbedriuw en striehannel út Ketlik

maintext:
Giel en drûch
Dizze simmer slagget dat tanksij deistige oanfier fan strie út Saksen-Anhalt yn it easten fan Dútslân. De strie wurdt dêr parse en yn pakjes ôflevere yn Ketlik. Elke farske fracht wurdt yn sa'n tweintich minuten oerladen op in eigen frachtwein en oanslutend nei in klant hjir yn Fryslân brocht. It measte gerslân yn de omkriten fan de firma Ponne is giel en drûch.
Dochs kin dêr noch wol in soad gers ôfkomme. As it mar ien kear begjint te reinen, seit de direkteur. "We moatte mei-inoar troch de tiid. It hoecht om my net sa drûch te bliuwen." Mar as it wol drûch bliuwt, skeakelet Ponne al syn kontakten yn om de hannel oan de gong te hâlden. "Ik wol as it heal kin altyd leverje kinne."


title: FIDEO: De tallships yn Harns

maintext: De Snitswike, it skûtsjesilen én de Tall Ships Races yn Harns. De sylleafhawwers kinne harren hert ophelje, want yn Fryslân is it dit wykein drok mei allerhande eveneminten. Ien fan dy eveneminten gie freedtemiddei al los: de Tall Ships Races, en ferslachjouwer Wendy Kennedy wie dêr foar ús by.


description: De 43 beammen dy't no lâns de dyk steane, benammen Amerikaanske ikebeammen, binne der min oan ta. Der komme wol nije beammen foar yn it plak.

title: Byldbepalende Amerikaanske ikebeammen Nijeholtpea kappe

maintext:
De 43 beammen dy't kappe wurde, binne likernôch 80 jier âld. Se kinne lykwols net oerlibje op it plak dêr't se stean. "Het is natuurlijk jammer dat het beeldbepalende effect van de grote eikenbomen niet in een paar jaar terug is", seit wethâlder Mariska Rikkers fan de gemeente Weststellingwerf.
"Daarom planten we iets dikkere bomen terug dan gebruikelijk", fertelt Rikkers. De ynwenners fan Nijeholtpea ha meitocht oer de oanplant fan nije beammen. "Op hun verzoek komen er sierperen en veldesdoorns", meldt de gemeente.
De nije beammen passe neffens de gemeente yn it lânskiplike byld fan it doarp. De stamdikte is 20 oant 25 sintimeter. "Deze soorten sluiten aan bij de bomen aan de Kerkdreef in het dorp."
Mei it oanplantsjen fan de nije beammen wurde bûten de beboude kom ek krûdemingsels siedde. Dat moat yn de maitiid blomrike bermen opsmite.


title: Reuzen lûke op sneon mear as 150.000 besikers nei Ljouwert

maintext:
De Reuzen fan Royal de Luxe yn Ljouwert hawwe op sneon mear as 150.000 besikers lutsen. Dat is de skatting fan de gemeente. Hoewol't der gjin eksakte sifers jûn wurde kinne, skat de gemeente it tal tusken de 150.000 en 160.000. Dat binne flink mear besikers as by de iepening op freed; doe kamen der sa'n 95.000 minsken nei Ljouwert.
Snein is de lêste dei dat de Reuzen fan it Frânske teäterselskip yn Ljouwert omstappe.


description: It Natuurmuseum is in stjonkbist riker. Mooglik is it ûntkaam út bistepark AquaZoo.

title: Dea stjonkbist fûn yn Park Vijversburg

maintext: By it Natuurmuseum Fryslân yn Ljouwert is tongersdeitemoarn in dea wyld stjonkbist binnenbrocht. It bist wie oantroffen by Park Vijversburg yn Tytsjerk. Der wurdt útsocht wêr't it stjonkbist krekt weikomt. Mooglik is it ûntkaam út bistepark AquaZoo by Ljouwert. Dat mist in stjonkbist. Dat bist is chipt. Meiwurkers fan AquaZoo sille no ûndersykje as it om har stjonkbist giet.


description: Dat binne der twa minder as foarich jier, doe't der 52 partoeren meidiene oan de grutste keatswedstriid foar jonges.

title: Lotting Freule: yn totaal 50 partoeren oan 'e start

maintext:
Grutte keatsplakken misse dit jier, lykas Frjentsjer en Easterein. Yn de earste omloop op de fjilden fan Wommels wachtsje al inkelde moaie partijen; sa moatte buerdoarpen Wytmarsum en Penjum al fuortendaliks tsjinelkoar.
Freule Kafee
De 116e edysje fan de Freule is no woansdei fan 09.00 oere ôf yn Wommels. Tiisdei stjoert Omrop Fryslân Radio foar it earst in Freule Kafee út.


description: Hy kin gjin kant mear op. It skip leit net dwersoer. Oare skippen kinne der noch wol del.

title: Folchskip IFKS leit oan de grûn yn akwadukt Wâldsein

maintext:
Skipper Frans Kochx fan de Koh-ï-Noor seit dat er gjin kant mear op kin. It skip hat tefolle djipgong foar it akwadukt. It leit yn de farrjochting, dus net dwersoer. Oare skippen kinne der noch wol del.
It akwadukt leit oer de provinsjale dyk N928 hinne. In meiwurker fan Provinsjale Wettersteat hat in sleepboat komme litten om it skip fuort te heljen. Dat sil nei alle gedachten moandeitejûn wol klear wêze. Dûkers besjogge tiisdei oft der ek skea is oan it akwadukt.


description: Herry Kuipers draagt de negativen fan syn heit oer oan histoarysk sintrum HCL yn Ljouwert.

title: 'Och heden ja, sa wie Ljouwert doe', HCL kriget kolleksje âld-gemeentefoarljochter

maintext:
De kolleksje bestiet út sa'n fjouwertûzen negativen en scans fan Ljouwert út benammen de jierren '50 en '60. "Dat is hiel moai om te sjen om't de stêd bot feroare is troch de jierren", fertelt Geart de Vries fan it histoaryske sintrum. "It is foaral folle drokker wurden. De drokte fan de stêd no, lykas bygelyks mei de Reuzen, is der net", fertelt de Vries.
De negativen binne ek digitalisearre. In mooglik doel is om in boek te meitsjen fan de negativen. "De bylden moatte net yn de kelders bedarje. Dit moat ûnder de minsken komme", seit de Vries.


description: Provinsje Fryslân soe dit jier tsientallen oanfragen foar fergunnings foar Iselmarfiskerij trochstjoerd hawwe oan Flevolân.

title: CDA wol mear dúdlikheid oer fergunnings Iselmarfiskerij

maintext: Steateleden fan it CDA wolle dat de provinsje Fryslân mear dúdlikheid jout oer fergunnings foar de Iselmarfiskerij. Fiskers op de Iselmar moatte alle jierren in nije fergunning oanfreegje. Dit jier giet it fergunningsproses oars as oare jierren. Sa soe de provinsje Fryslân tsientallen fergunningsoanfragen trochstjoerd hawwe nei de provinsje Flevolân, om't de fiskers ek op it Markermar fiskje soenen.


description: It wie al jierren belied dat der net smookt wurde mocht, mar no meie frijwilligers hielendal gjin sigaret mear opstekke op plakken dêr't de bern dat sjen k

title: Net smoke by de spulwike Ljouwert

maintext:
Frijwilligers en âlden dy't helpe by Jeugdland yn Ljouwert, meie dit jier op it hiele terrein gjin sigaret op stekke.
Jeugdland bestiet al 31 jier yn Ljouwert. Yn de lêste wike fan de skoalfakânsje wurde goed 400 bern fermakke mei nifeljen, sporten, spultsjes en hutten bouwen. Der binne sa'n 100 frijwilligers by belutsen.
It wie al jierren belied dat der net smookt wurde mocht op de sportfjilden, mar no meie de frijwilligers hielendal net mear in sigaret opstekke op plakken dêr't de bern dat sjen kinne. Ek âlden wurdt frege om net te smoken as sy op it fjild as by de kassa's stean.
De organisaasje efter Jeugdland slút him hjirmei oan by it inisjatyf fan de smookfrije generaasje, dy't al ûnderskreaun wurdt troch de gemeente en tal fan oare organisaasjes.


description: Yn trochsneed komme der sa'n 800 besikers deis. It duorret net lang mear of de 100.000e besiker stapt troch de yngong. Wat makket it sa'n sukses?

title: FIDEO: Wadden Center folle grutter sukses as ferwachte

maintext: It Wadden Center yn Koarnwertersân is noch gjin healjier iepen en hat no al 90.000 besikers lutsen. Dat is folle mear as de ferwachting. Janneke Laverman is sûnt de iepening op 22 maart de bedriuwslieder en ferwachte sa'n 70.000 besikers yn it hiele jier. "It is in folle grutter sukses as dat wy tocht hienen. Yn trochsneed ha wy op in dei sa'n 800 besikers. Ein augustus ferwachtsje wy dêrom de 100.000 besiker."


description: Se hawwe fuortendaliks de plysje belle. De granaat is dêrnei opromme en ta ûntploffing brocht op in feilich terrein.

title: Fytsers sjogge granaat lizzen yn it Fochtelerfean

maintext: Yn it Fochtelerfean by Appelskea is woansdei in granaat fûn. Dat meldt de gemeente Eaststellingwerf. Twa fytsers seagen it eksplosyf lizzen en hawwe fuortdaliks de plysje belle.


description: De fermoedens wiene der al, mar de natuerbrannen op Skiermûntseach binne yndied oanstutsen, docht bliken út ûndersyk troch de plysje.

title: Natuerbrannen op Skiermûntseach oanstutsen

maintext:
Der binne gjin spoaren fûn dy't der op wize dat de trije brannen spontaan ûntstien binne. Der is gjin fertochte yn byld. Tsjûgen wurde dêrom noch hieltyd oproppen om harren te melden.
Der waard fuortendaliks al tocht oan brânstichting, om't der trije brânkearnen wiene. Troch de drûchte koe it fjoer gau om him hinne gripe. De brânwacht wie manmachtich aktyf om it fjoer te blussen.


description: It giet om in flekte glêde haai. Dy binne hieltyd faker te sjen foar de Nederlânske kust. Se binne gelokkich net gefaarlik foar de mins.

title: Haai sjoen foar de kust fan Skylge

maintext: By it strân by Hoarne op Skylge is in hast 1 meter lange haai yn it wetter sjoen. Jitze Bakker die de melding by de seehûneopfang op it eilân. Dy hat fuortendaliks de strânwachten fan de KNRM by Peal 8, Midslân en Formearum warskôge. Dêrneist is SOS Dolfijn om ried frege.


description: It ryk easket dat Vermilion de kâns op skea ûndersiket, mar neffens it gaswinbedriuw hat dat gjin doel: it gasfjild yn Sonnegea is omtrint leech.

title: Vermilion wol gjin boukundige stekproef dwaan by Sonnegea

maintext:
Fjild Sonnegea hast leech
Neffens Vermilion is it gasfjildsje yn Sonnegea al hast leechpompt en is der gjin kâns mear op skea. Dan kontrolearje jo óf alle huzen en gebouwen mei in stekproef, óf jo dogge neat. Mar in lyts ûndersyk is ûnsinnich, seit Vermilion.
Kosten
It gaswinbedriuw hat in stik of tweintich lytsere gasfjilden yn behear yn de regio en is benaud foar in soad kosten, as it boukundige ûndersiken dwaan moat. It bedriuw is wol dwaande mei in yngreven boukundige stekproef yn Diever. Allinnich al dat ûndersyk hat flinke fertraging oprûn. It hie mei in heal jier dien wêze moatten.
Vermilion tinkt oardel jier nedich te hawwen foar alle boukundige nulûndersiken. It bedriuw hopet dêrom dat de Rie fan Steat de eask foar in nulûndersyk yn Sonnegea skrasse sil. De Rie fan Steat docht binnen in pear wiken útspraak.


title: Grutte soargen oer faksinaasje op Waadeilannen

maintext:
It tal bern dat yninte is tsjin besmetlike syktes is op de Waadeilannen opfallend leech. Ut sifers fan it RIVM docht bliken dat de saneamde faksinaasjegraad op de eilannen ûnder de tachtich persint leit, folle leger as it lanlik gemiddelde. It giet om sifers oer dit jier.
De fraksjefoarsitter fan de PvdA op Skylge, Christa Oosterbaan, makket har dêr grutte soargen oer. Hoe't it komt dat bern op de eilannen minder faak yninte wurde, wit se net. Se ropt âlden wol op om oer te gean ta faksinaasje. In ferplichte faksinaasje wol Oosterbaan noch net oan.


description: De frou kaam troch de botsing raar te fallen.

title: Fytster slim ferwûne nei botsing mei hûn

maintext: By in ûngelok op It Hearrenfean is tiisdeitejûn in frou slim ferwûne rekke. De frou kaam op in fytspaad yn wenwyk De Heide yn botsing mei in hûn en kaam dêrtroch raar te fallen.


description: De dyk wurdt goed yn de gaten holden. As it moat, wurdt de boel fersterke. Dat meldt it Wetterskip.

title: Swiere klaai soarget foar skuorren yn wetterkearing by Heech

maintext:
De ekstreme drûchte hat soarge foar tal fan skuorren yn de wetterkearing lâns de Djippe Sleat by Heech. De rayonbehearders hâlde de diken goed yn de gaten. Yn guon skuorren ha se klaai stoart om te sjen wat it effekt is as it aanst wer reint. Se tinke dat de skuorren dan fansels wer ticht gien.
Gefaar is der perfoarst net. "De dyk wurdt goed yn de gaten hâlden en as it moat fersterkje we de boel,"seit Hindrik Bijma fan it Wetterskip.


description: De dûker, it famke en de hûn binne sneontemoarn wekker wurden yn Ljouwert.

title: Reuzen binne wer ûnderweis yn Ljouwert

maintext: De dûker, it famke en de hûn binne nei in nacht sliepen sneontemoarn wekker wurden yn Ljouwert. Under grutte belangstelling binne se oan har twadde tocht troch de Fryske haadstêd begûn.


description: Epke Zonderland wie nei ôfrin fan de finale op it EK oan de rekstôk net bot teloarsteld. Hy gong foar goud, it waard sulver.

title: Epke Zonderland rjochtet him no op it WK

maintext: Zonderland hat no noch tiid genôch om him ta te rêden foar it WK, fynt hy sels. "Ja, wis. Der giet tiid sitten yn de flechteleminten, dus it technyske stik. Ik makke in foutsje troch fysyke problemen en foar my wie dit EK in opbou nei it WK.


description: Reizgers fan en nei Zwolle moatte noch wol rekken hâlde mei fertraging troch plande wurksumheden.

title: UPDATE: Treinen tusken Ljouwert en Zwolle ride wer

maintext:
De ekstra fertraging op it spoar tusken Ljouwert en Zwolle is foarby. Reizgers op it treintrajekt krigen sneintemoarn te meitsjen mei ekstra fertraging troch it útrinnen fan wurksumheden op it spoar. Der rieden dêrtroch gjin treinen tusken Ljouwert en Zwolle. Dy ride no wol wer.
Snein wurde der noch de hiele dei plande wurksumheden útfierd op it trajekt Stienwyk - Meppel - Zwolle. Reizgers kinne op dit trajekt gebrûk meitsje fan bussen. De ekstra reistiid is 15 oant 45 minuten. De NS rydt mei in oanpaste tsjinstregeling tusken Ljouwert en Stienwyk.


description: It skûtsje fan Arend Wisse de Boer wie foar de twadde kear de rapste, hjoed op it wetter by Sleat.

title: Drie Gebroeders winne opnij yn de Grutte A

maintext: Online stjoert Omrop Fryslân it skûtsjesilen live út, mei op de radio kommentaar fan Andor Faber en Gjalt de Jong en op de livestream dogge Koos Wieling en Eelke Dykstra dat. Yn Fryslân Hjoed is jûns in analyze fan de wedstriid te sjen. En om 21.00 oere is der in wiidweidich ferslach op TV.


description: It bedriuw út Noardwâlde hat it drok fanwege de drûchte. Ferline wike hellen se al wetter fan de Linde nei de Noordwoolder Vaert.

title: Grutte put foar pompbedriuw Van Heck: wetter de Vecht yn pompe

maintext:
Troch de oanhâldende drûchte is it wetterpeil fan de Iselmar sakke. Dêrtroch kin der gin wetter fan de rânemar it IJmeer yn de Vecht en achterlizzende natuergebieten litten wurde. Yn de simmer streamt it wetter oars altyd út it IJmeer troch de seeslûs fan Muiden, sa de Vecht yn. Dat komt troch't it wetter yn het IJmeer dan heger stiet as yn de Vecht.
Twa pompen by it Muiderslot
Van Heck hat twa pompen ynstallearre by it Muiderslot. Dy pompen wurde oandreaun troch disel en kinne goed 8.000 kúb de oere oer de dyk pompe, om it dêrnei nei de Vecht ta te lieden.
Ynnovatyf plan
Yn de Grote Zeesluis sitte nochris trije elektrysk oandreaune pompen. Dat wie in grutte útdaging: dy slûs leit yn it sintrum fan Muiden en is sûnt 2005 in ryksmonumint. Om de slûs gjin skea te dwaan, wie in ynnovatyf plan nedich, om't der gjin plak wie foar de kranen dy't oars altyd brûkt wurde om de pompen te pleatsen. Yn stee dêrfan driuwe de pompen no.
It wetter streamt no troch de Vecht nei it Naardermeer. Dat is nedich om skea oan dat ekosysteem foar te kommen. It Naardermeer is it âldste natuermonumint fan Nederlân.


description: Tennisser Sander Arends hat de earste ronde op it US Open yn New York net oerlibbe. Titelferdigeners Rojer en Tecau wiene mei 6-3 en 6-4 te sterk.

title: Sander Arends kin net stunte op US Open

maintext:
Yn beide sets hienen Rojer en Tecau oan ien break genôch om de set te winnen. Arends en Sancic krigen wol mooglikheden om sels ek in break te meitsjen, mar slaggen dêr net yn. Ek in breakpoint by in efterstân fan 5-4 yn de twadde set, om hielendal werom te kommen yn de wedstriid, koe net binnenhelle wurde.
Rojer en Tecau binne as sechsde pleatst op de US Open. It duo is titelferdigener yn New York. Foar Sander Arends wie it de earste kear yn syn karriêre dat er yn aksje kaam op de US Open.


description: It Famke, de Dûker en de hûn Xolo. Dizze reuzen komme nei Ljouwert, mar wa binne dit eins? Wy stelle se oan dy foar.

title: Yn Portret: de Reuzen fan Ljouwert

maintext:
It Famke
Soest it miskien net sizze, mar it "lytse" Famke fan Royal de Luxe is de âldste fan it selskip dat nei Ljouwert ta komt. Berne yn 2005 is se yntusken alwer trettjin jier âld. En yn dy trettjin jier hat it Famke al mear fan de wrâld sjoen as de measte minsken fan 'gewoane hichte'. Sa hat se al troch de strjitten fan Montreal yn Kanada kuiere, hat se it prachtige Santiago yn Chili besjoen, en hat se sels al down under west, yn Perth yn Australië.
By dizze reizen hat it Reuzefamke de help nedich fan tweintich lytsere minsken. Dizze minsken helpe it 800kg swiere famke om foarút te kommen, en om har earms, liif en holle te bewegen.
It Reuzefamke is yn Ljouwert om te sykjen nei har heit de Dûker dy't tûzenen jierren lyn holpen hawwe soe om Fryslân drûge fuotten te jaan. Se sil mei in topsnelheid fan 2,5 kilometer yn de oere de Fryske haadstêd trochsykje om har heit te finen.


description: De junior ljepte yn 'e finale 17.88 meter en dat wie genôch foar de oerwinning yn dy kategory.

title: Freark Kramer wint nasjonale kompetysje fierljeppen yn Grypstsjerk

maintext:
By de froulju wie der ek Frysk sukses yn Grypstsjerk. Dêr wûn Akke Dijkstra fan Bûtenpost mei 14.91 meter. Dymphie van Rooijen ljepte mei 14.40 meter nei it twadde plak. Tredde waard Julia van Eijck.
Thewis Hobma (20.07) fan Harns einige as twadde by de senioaren. Hy koe de oppermachtige Jaco de Groot net byhâlde, dy't nei 20.55 meter ljepte. Rian Baas waard tredde.
Wisse Broekstra fan Tsjummearum ljepte mei 17.41 meter nei de winst by de jonges, foar Rutger Haanstra fan It Heidenskip. Femke Rispens wûn mei 14.08 meter by de famkes.


description: It wurdt net allinnich drok wat taskôgers oanbelanget, ek de parse komt manmachtich op de Reuzen fan Royal de Luxe ôf.

title: Lêste tariedings op de Reuzen yn Ljouwert

maintext: De tocht fan de Reuzen troch Ljouwert komt no echt tichteby. Tongersdei waard in grut iisblok by de waach delset, mei dêryn in reed. Dat wie foar LF2018-produsint Claudia Woolgar fan de Reuzen in pikevelmomintsje.


description: De trije froulju hiene by ferskate winkels yn it sintrum fan De Jouwer tassen fol mei guod meinommen.

title: Mem en dochter (14) oanhâlden foar streuptocht op De Jouwer

maintext: De plysje hat tiisdei trije dieven oanhâlden foar in streuptocht troch it sintrum fan De Jouwer. It giet om in 35-jierrige ynwenster fan de gemeente Hearrenfean en har 14-jierrige dochter, en in 36-jierrige frou út de gemeente Smellingerlân.


description: "De PC, de Tall Ships Races, it skûtsjesilen, de Snitswike, it liket wol as is alles op itselde momint. En dat is net tûk"

title: "Simmereveneminten moatte net wer allegearre tagelyk"

maintext:
Dit jier binne yn trije wiken tiid in grut oantal aktiviteiten, lykas de PC, de Tall Ships Races, it skûtsjesilen, de reuzen yn de binnenstêd fan Ljouwert, mar ek de Snitswike.
Al dy eveneminten soargje foar grutte druk by de helptsjinsten en de plysje, mar ek it publyk moat in kar meitsje. "It is echt skande dat wy yn Fryslân alles yn twa oant trije wiken propje," seit Van der Werf.
"Mei LF2018 is it allinnich mar slimmer wurden, bygelyks troch de komst fan de reuzen nei Ljouwert. En dan is der noch swimmer Maarten van der Weijden dy't by alle alve stêden lâns swimt. Stik foar stik allegear goede inisjativen, mar wêrom moat it allegear tagelyk?"
It is net samar mooglik om de Snitswike te ferskowen, seit Van der Werf. "Wy binne in lanlik evenemint. Foar ús is de earste wike fan augustus hiel wichtich, omdat dat eltsenien frij is."


description: Troch it ûngelok ûntstie in flinke file. De plysje moast in part fan de dyk ôfslute. De brânwacht hat de bestjoerder út de auto befrijd.

title: Auto mei oanhingwein slacht oer de kop by Drachten

maintext: Meiwurkers fan de ambulânse hawwe de automobilist kontrolearre. It is net bekend hoe slim de ferwûningen binne. Troch it ûngelok ûntstie in flinke file. De plysje hat in part fan de dyk in skoftke ôfsletten.


description: De brân begûn yn de keuken, wêrnei sy nei de souder flechten binne.

title: Minsken fan it dak rêden nei brân yn Ljouwert

maintext:
Twa húzen oan wjerskanten binne ûntromme en der is sjoen oft der ek fentileard wurde moast foardat de bewenners der wer yn koene. Nei alle gedachten wennen dêr mei inoar twa persoanen. Ien buorman is ek nei it sikehûs brocht omdat hy ek reek binnen krigen hie.
De brân is mei de heechwurker en twa tankautospuiten hiel flot ûnder kontrôle brocht. Salvage is ynskeakele om de bewenners fan it troch brân troffen hûs te helpen mei de skea.


description: De 26-jierrige turnster fan Ljouwert die dit troch op de kwalifikaasjeoefening 13,366 punten te skoaren. De balkefinale stiet snein op it programma.

title: Wevers pleatst har op favorite ûnderdiel foar EK-finale

maintext:
Lannefinale
Neist it berikken fan de finale op de balke, pleatste Wevers har ek noch foar in oare finale. Mei it Nederlânsk team stiet se sneon yn de lannefinale. Njonken Wevers bestiet dy ploech út Tisha Volleman, Céline van Gerner, Vera van Pol en Naomi Visser.


description: It reinwetter streamt no direkt de rioelen yn en nimt smoargens lykas hûnestront en oalje út auto's mei, dat wiken lang op strjitte lein hat.

title: Wetterskippen warskôgje nei hoastbuien foar smoarich wetter

maintext:
Blau-alch
It wetter yn fivers, marren en rivieren wie de lêste wiken troch de hjitteweach al fersmoarge mei bygelyks blau-alch, lykas botulisme. Ek it wetter dat nei in hoastbui op strjitte stean bliuwt, kin fersmoarge wêze.
Minsken kinne dêrom better net swimme of boartsje yn it oerflaktewetter en harren hûn of oar bist der ek net fan drinke litte.


description: By De Hollandse 100 wurdt jild ynsammele foar wittenskiplik ûndersyk nei lymfeklierkanker. Yn 2018 wie it foar it earst op It Hearrenfean.

title: Goede doelenaksje De Hollandse 100 bliuwt yn Thialf

maintext:
Dit jier wie it foar it earst dat it evenemint op It Hearrenfean holden waard. De earste trije edysjes wienen yn en om Biddinghuizen.
Prins Bernhard van Oranje rjochte Lymph & Co op nei't er sels lymfeklierkanker krigen hie. Foar ûndersyk nei de sykte is in soad ijld nedich.
Yn maart dit jier wie De Hollandse 100 foar it earst yn Thialf. Doe waard goed 300.000 euro ophelle.


description: Boeren meie earder as oars gewaaksen foar feefoer ferbouwe. Dêr is no te min fan.

title: Soepeler regels foar boeren fanwege drûchte

maintext: Brussel hat yn ferbân mei de drûchte in tal regels foar boeren ferromme. Dat moat derfoar soargje dat boerebedriuwen genôch fretten hawwe foar it fee. Dêr is op it heden in tekoart oan troch de hite en drûge simmer.


description: Troch blokken te ferpleatsen moatte frachtauto's en bussen makliker de bocht nimme. En dan sil ek de 'deade hoeke' lytser wurde.

title: Nije krusing Damwâld moat feiliger en better tagonklik

maintext: Wethâlder Klaas Wielstra wie by de test en seach sa hokker problemen de frachtauto en bus hiene om oer de te krappe krusing te kommen. Se koenen de bocht kwalik helje en ha de sjauffeurs ek in gruttere 'deade hoeke', wat wer gefaarlik is foar passearjende fytsers. De bedriuwen ha bot lêst fan de krappe krusing. Se moatte der meardere kearen op in dei del. Wethâlder Wielstra seit dat der in oplossing komt. In opsje is om de blokken op de krusing te ferpleatsen wêrtroch't der mear romte komt.


description: Sørlandet is it âldste, noch farrende, opliedingsskip fan Noarwegen. It skip waard yn 1927 boud yn Kristiansand.

title: Earste tallship al oankaam yn Harnzer haven: Sørlandet

maintext: It earste skip fan de Tall Ships Races is tongersdeitejûn al de haven fan Harns ynfearne: it giet om it âldste, noch farrende, opliedingsskip fan Noarwegen: Sørlandet.


description: Kommend wykein wurdt it meast fantastyske wykein wat we hjir yn Fryslân ea belibbe ha. De besite fan keninginne Maxima falt folslein yn it neat. De Alvestê

title: Kollum: "Reus"

maintext:
Kommend wykein komme der reuzen nei Ljouwert. Ik warskôgje elkenien alfêst efkes, it binne gjin echte reuzen. Reuzen binne noait echt, Ja, der binne tsjintwurdich ek hiele lange minsken, mear as eartiids doe't we noch yn spitketen tahâlde moasten. Dat binne soms reuseftige lju, mar it bin gjin reuzen. Reuzen komme foar yn mearkes.
It soe wol goed wêze dat al dy lju dy't tinke dat echte reuzen yn Ljouwert omstifelje teloarsteld ôfheakje en net nei Ljouwert komme, want dêr komme fierstente folle minsken. De organisatoaren tinke 650.000, mar as ik hear wa't der allegearre hinne wolle, wurde dat der folle, folle mear. As de plysje safolle minsken by in Alvestêdetocht net ha wol, dan kin dat no ek net. Minsken binne ek noch sa dat as der reuzen yn Ljouwert binne , dan wolle se net yn Hurdegaryp, Wergea of Deinum parkeare. Dus dat wurdt in gaos.
Boppedat kin dy twa of trije reuzen mar op ien plak tagelyk wêze. Hoe krije je 650.000 minsken op dy trije plakken. En it is in mearke, dus se sykje in droevige tiid lang om elkoar, mar komme elkoar dochs tsjin, want se bin fereale. Op dat plak komme in miljoen minsken. Ja dy reuzen binne wol grut, mar ik wol net sa'n grutte gewoane fint foar my stean ha, want dan sjoch ik neat. Oan 'e kant. Gaos.
Boppedat wurde dy reuzen fansels bestjoerd troch allegear kompjûterfreaks, de iene hat de knibbel, de oare de tosken of sa, dus dy moatte der ek noch allegearre efteroan rinne. Mar dêr stean al dy oan de kant skode grutte gewoane minsken al. Gaos.
Ik ha my ôffrege wat de betsjutting fan dy reuzen is. Fansels wûnderbaarlik, dat is sa. Je hienen miskien better in stik greide fine kinnen dêr't de kompjûterreuzen har mearke spilen, dan hienen we it allegear sjen kinnen. En de figuerlike betsjutting. Wêrom hat Ljouwert de reuzen? De reuseftige kroan op kulturele haadstêd sei immen. We moatte yn dit kulturele jier dochs wat oars ha as te lûde festivals. De minsken moatte hjir ek komme en minsken komme foar wat spesjaals. Mar de bêste tekst wie de meast logyske: Ljouwert wol altyd grutter lykje as it werklik is. Smeulske wierheden.
Mar neffens ferwachting kin dat nimmen wat skele en komt de hiele provinsje en gâns bûtenlanners nei Ljouwert, want de Ljouwerter Krante skriuwt al trije jier lang tige wiidweidige stikken oer de reuzen, safolle omtinken krijt it keatsen net iens mear. Dus de provinsje is leech.
En dat is handich, want dêr ha we wer in Alvestêdetocht. Nei it riden, rinnen, fytsen, skeelerjen, surfen, autoriden, motorriden, boatsjefarren sil der no ien swimme. De Alvestêdetocht is yn estafettefoarm wolris ferswom, mar no docht ien it. Maarten van der Weijden. Trije dagen komt hy net út it wetter. Sa no en dan moat hy yn in sek bewuolle wurde en slepe se him oer de slûsdoaren hinne, mar yn dy sek is it ek wiet.
Ek soks moat in betsjutting ha fansels. Dat is ek sa. Hielendal allinnich is Maarten no ek wer net. Hy hat in slinger jûn en no bin der allerhanne ferneamde minsken, lykas Maarten Offinga en Freek de Jonge, dy't ek in eintsje mei swimme sille. Ik ha der lang oer neitocht, Freek de Jonge swimmend njonken Maarten van der Weijden, ik kin my der gjin foarstelling fan meitsje. Dat moat ik sjen, en dat kin, want hy moat yn Starum tusken de skûtsjes troch.
No docht Maarten it foar in goed doel, it Keningin Wilhelmina Fûns. Dus it giet sa. Wy Friezen stoarte jild op Maarten syn rekken en gean dan nei de reuzen yn Louwert. Mar de grutste reus swimt troch Fryslân."


title: Traumahelikopter mei laserpinne beskynd

maintext: In traumahelikopter is tiisdeitejûn by De Houtigehage mei in laserpinne beskynd. De helikopter wie ûnderweis fan Aldegea (Smellingerlân) nei fleanfjild Eelde, doe't de piloaten fernamen dat se beskynd waarden. Se hawwe dit fuortendaliks trochjûn oan de loftferkearslieding yn Eelde. Dy sil oanjefte dwaan by de plysje.


description: Meardere auto's wiene tongersdei oan de ein fan de middei belutsen by in ûngelok oan de Fûgelsang yn Drachten.

title: Ungelok mei meardere auto's yn Drachten


description: It ûngelok barde by Haskerdiken tusken Akkrum en It Hearrenfean. De auto bedarre úteinlik yn de greide njonken de sneldyk.

title: Auto rekket yn de slip op A32 en fljocht oer in sleat

maintext: Op de A32 by Haskerdiken, tusken Akkrum en It Hearrenfean, is tongersdei in auto yn de slip rekke, oer in sleat hinne flein en yn in greide bedarre.


description: Normaal sprutsen is De Kruidhof op wurkdagen om 17.00 oere ticht, mar op alle tongersdeis yn augustus wurdt dat ferlinge oant 20.00 oere.

title: Botanyske tún yn Bûtenpost tenei ek op jûntiden iepen

maintext: De Kruidhof wol besikers sa in oare belibbing biede, mei rêst en jûnsljocht. De earste jûnsiepenstelling is takom wike tongersdei. Dan kinne besikers ek noch kieze foar in diner yn de tún, mei oanslutend in rûnlieding.


description: Sa'n santich jonges en famkes binne dizze wike oan de slach op de Fulkaan Simmer Akademy, om in flinke stap foarút te setten.

title: Muzyk- en toanieltalinten ien wike byninoar yn De Lawei

maintext: It is de lêste wike fan de simmerfakânsje, mar yn Drachten binne dizze wike sa'n santich jonges en famkes út hiel Fryslân fanatyk oan de slach op de Fulkaan Simmer Akademy. It giet om talinten op it mêd fan muzyk en toaniel. Troch dy in wike lang te trainen kinne se oan it begjin fan it nije seizoen in flinke stap foarút sette. Alteast, dat is it idee.


title: Sportklup Hearrenfean spilet lyk tsjin Vitesse

maintext: Sportklup Hearrenfean hat sneintejûn yn it Abe Lenstra Stadion lykspile tsjin Vitesse. Op It Hearrenfean einige de wedstriid nei in spannende slotfaze yn 1-1.


title: Foarlêsferhaaltsjes fan Tomke komme yn it Biltsk yn de Bildtse Post

maintext:
Gerard de Jong, haadredakteur fan de Bildtse Post, is tige wiis mei de nije oanwînst foar syn krante. "De Bildtse Post siet 't as kultuurdrager as hur taak om 't brúkken fan de Bildtse taal te stimuleren. Tomke is 't bekîndste, súksesfolste Frise foorleesprojekt foor klaine kines, ok op 't Bildt. D'r binne al 'n paar boekys in 't Bildts, maar 'n soad Bilkerts fine dat d'r te min Bildtse ferhalen binne foor peuters. Deur alle weken 'n nij, Bildts Tomke-ferhaaltsy met illustrasy te publiseren krije de haiten, mimmen, pakes en beppen op 't Bildt d'r 'n heel soad foorleesferhaaltsys bij. Der is behoefte an, en wij binne och soa wiis dat de Afûk 't Bildtse belang onderstreekt en wij de samenwerking angaan kinne."
De Tomke-ferhaaltjes, earder skreaun troch Riemkje Pitstra en Auck Peanstra, wurde yn it Biltsk omset troch Sytse Buwalda en Leendert Ferwerda fan fertaalburo BildtTaal. De yllustraasjes binne fan Tomke-yllustrator Luuk Klazenga.
Fan woansdei 29 augustus ôf binne de Biltske Tomke-ferhaaltsjes wykliks te lêzen yn de Bildtse Post.


description: In jonkje fan 10 kaam by it boartsjen mei syn knibbel fêst te sitten yn in tastel op in skoalplein yn Drachten. Minstens in oere siet er fêst.

title: Brânwacht befrijt jonkje út boarterstastel yn Drachten

maintext: In jonkje fan 10 kaam sneontejûn by it boartsjen mei syn knibbel fêst te sitten yn in tastel oan de Handwerkerszijde yn Drachten. De ûngeloksfûgel siet minstens in oere fêst yn it klimrek. De brânwacht hat him der mei in seage úthelje kinnen.


description: Der barde in soad yn de IFKS-skûtsjesylwedstriid fan moandei. Sadwaande koene in stik of wat protesten net útbliuwe.

title: IFKS-wedstriid by Heech: meardere protesten, Zwaga freget weriepening oan

maintext:
Zwaga leit him der net by del
De Waaksdom fan Ulbe Zwaga waard straft foar in situaasje by de boppeste tonne. Dêrfoar kriget Ulbe Zwaga it maksimumtal punten (17). Skipper Ulbe Zwaga hat fuortendaliks in fersyk ta weriepening fan de saak oanfrege. Tiisdei wurdt in beslút naam oer weriepening fan de saak.
Averijsituaasje
Fierders tsjinne skipper Jaap Hofstee fan it skûtsje It Swarte Wief fan De Tynje in protest yn tsjin De Wylde Wytse fan skipper Sikke Heerschop. Dat wie fanwege in situaasje yn de westriid tsjin dy't late ta averij wêrnei't It Swarte Wief net mear meisile koe. De sjuery hat besluten dat de Wylde Wytse straft wurde moat mei it maksimumtal punten fan 17 foar in wedstriid. It Swarte Wief kriget foar dizze wedstriid it gemiddelde tal punten fan trije wedstriden, te witten dy fan sneon, tiisdei en woansdei.
Bemanningslisten
De Eelkje II út Heech fan skipper Jeroen de Vos krige trije ekstra strafpunten omdat de bemanningslisten net doogden.


description: MCL hat soargen oer it groeiend oantal ûngelokken mei e-bikes en advisearret helmen.

title: MCL wol dat fytsers op e-bikes in falhelm drage

maintext:
Min waar, in minne dyk, op de tillefoan sjen of in oar dy't op syn tillefoan sjocht. It is allegear fan ynfloed op it krijen fan in fytsûngelok. Mar e-bikes binne rap, sa'n 10 kilo swierder as in gewoane fyts en om't se ljocht traapje is it foar oare weigebrûkers net dúdlik te sjen hoe hurd in e-biker giet.
Traumasirurch fan it MCL, Jeroen Poos, seach op de spoedeaskjende help yn ien wike tiid sa'n trije minsken binnen kommen mei slimme ferwûnings troch in ûngelok mei in e-bike. Dat wie sa opfallend dat er in ûndersyk starten is.
In brutsen earm én brutsen ribben
Dêrút docht bliken dat slachtoffers fan in fytsûngelok mei in e-bike faker letsel oan de holle ha en dat dizze ferwûnings slimmer binne as fan de slachtoffers mei in gewoane fyts. Dêrneist ha e-bikers twa kear safolle mearfâldige ferwûnings, dus bylgeyks in brutsen earm én brutsen ribben.
In helmplicht foar e-bikers is neffens Poos net nedich, mar soe wol tige ferstannich wêze. Mei in helm kin letsel oan de holle mei 60 á 80 prosint ferminderd wurde by in ûngelok. Fan de minsken mei harsenletsel, ek al is it in ljochte fariant, hat 25% nei in jier noch in soad klachten sa as konsintraasjeproblemen, lykwichtsteurings en pine yn de holle. Dat kin in traumasirurch as Poos net ferhelpe, 'mar in helm wol'.


description: It like in roemleaze ûndergong te wurden tsjin Feyenoord, mar SC Hearrenfean focht himsels werom.

title: Hearrenfean ferliest nei spektakelstik fan Feyenoord

maintext:
Ek yn de twadde helte koe Hearrenfean net folle betsjutte. Binnen twa minuten nei de start wie it al wer in Feyenoordspiler dy't in doelpunt makke. Tyrell Malacia stuts it hiele fjild oer en tikke de bal achter Feankeeper Warner Hahn.
Yn de 71e minút kopte Thorsby de bal achter Feyenoordkeeper Justin Bijlow. En dêrnei kaam Hearrenfean fierder by. Yn de 86e minút koe Kik Pierie maklik skoare troch min spul fan Feyenoord en Bulthuis die der noch in skepke boppeop mei in goal krekt foar tiid. Hearrenfean sette noch alles op alles foar in stunt, mar Ayoub makke fier yn de ekstra tiid dochs noch de 5-3.


description: In Fries hat de Meldkeamer yn Drachten meardere kearen belle en de sintralist bedrige. Der is oanjefte dien.

title: Sintralist Meldkeamer yn Drachten telefoanysk bedrige

maintext: De Meldkeamer hat oanjefte dien en de plysje hat de saak yn ûndersyk. Neist dat it strafber is en hiel ferfelend foar de sintralist, is it ek gefaarlik om de telefoanline beset te hâlden foar minsken dy't echt yn need sitte, sa jout de Meldkeamer oan.


description: It partoer wie te sterk foar it partoer fan Tuinenga, dat te krijen hie mei sykte.

title: Partoer fan Ilse Tuinenga wint Frouljus PC

maintext:
It partoer fan Monfils hie noch in foardiel, om't se mei in steand nûmer de heale finale oerslaan mochten en sadwaande mear rêst krije koene. Mar Harmke Siegersma krige foarôfgeand oan de finale in migrêne-oanfal, wêrtroch't de slotpartij fan de dei koarte tiid útsteld wurde moast.
Margriet Bakker en Anne Monfils hawwe troch de migrêne-oanfal fan harren keatsmaat in koart skoftke mei har twaen keatst. Nettsjinsteande de striid, koene se net al tefolle dwaan tsjin de krêft fan it partoer fan Tuinenga.
It is alwer de tredde kear dat Ilse Tuinenga de wichtige keatspartij op har namme skriuwt. "We wienen alle trije super. De heale finale wie wol dreech en de finale hie wat in rare start om't Harmke útfoel en we lang wachtsje moasten. Doe kamen we ek noch mei 1-0 achter wylst se mei syn twaen wienen. Ik ha even foetere, dat holp en waarden we fûl. Dêrnei sleepten we it samar binnen."


description: De sintrale ferdigener soarge yn de 94e minút foar de 2-2. Dêr seach it lang net nei út, want fiif minuten foar tiid wie it noch 2-0.

title: Mbende besoarget Cambuur yn blessueretiid punt by NEC

maintext:
De Ljouwerters wienen de earsten dy't echt ticht by in doelpunt wienen. De nije linksback fan Cambuur, David Sambissa, krige de bal wat gelokkich mei en helle doe út. Syn skot einige op de peal. Fierder wie NEC wol de gefaarlikste ploech, mar it fizier by de thúsploech stie noch net op skerp.
In minút foar it skoft besocht Tom Overtoom it in kear mei in skot fan bûten it strafskopgebiet. Cambuur-doelman Xavier Mous hie de bal net goed klem. Anass Achahbar wie it skerpst by de rebound en sette NEC op 1-0.


description: De teller fan de petysje foar it behâld fan festivals yn Ljouwert stiet no op 3000. De aksje is in privee-inisjatyf fan Aletta Groeneveld.

title: Festivalpetysje Ljouwert no 3000 kear ûndertekene

maintext:
In petysje om festivals yn Ljouwert te hâlden, is no mear as 3000 kear ûndertekene. Yn de online-petysje wurdt de gemeente oproppen om festivals en eveneminten foar de stêd te behâlden.
Ljouwert moat it fergunningbelied besjen om foar te kommen dat út festivals de stêd wei gean. Guon organisatoaren lieten fan 'e wike witte dat se deroer tinken om út te wiken nei Drachten of It Hearrenfean. De opstellers fan de petysje wize op de wille en it ekonomysk profyt fan festivals.
De petysje is in inisjatyf fan Aletta Groeneveld. Sy hat gjin finansjele belangen by it festival. Groeneveld wol mei har aksje in poadium jaan oan foarstanners. Harren miening moat ek meiwage by de gemeente Ljouwert. Oant no ta bart dat te min, fynt sy, omdat it om yndividuen giet.


description: Foar de froulju stiet woansdei de wichtichste partij fan it jier op it programma: de 42ste Frouljus PC. Bliuw hjir op de hichte fan it lêste nijs.

title: LIVEBLOG: de Frouljus PC yn Weidum

maintext: It is in de wichtichste partij fan it jier foar de froulju: de Frouljus PC yn Weidum. Woansdei 22 augustus is it safier, dan wurdt de 42de edysje fan de dy frouljus partij keatst. Folgje hjir de hiele dei it lêste nijs oer de Frouljus PC en alle útslaggen.


description: De skippers wiene fan miening dat de regels ûnder de wedstriden net feroarje wurde meie. It giet om de bemanningslist-regel.

title: UPDATE: IFKS hâldt fêst oan bemanningslist-regel nei protesten skippers

maintext:
De IFKS woe nammentlik de bemanningslist-regel weromdraaie. De regel wie dit jier krekt foar it earst yn it libben roppen. De wedstriidkommisje hat de twa skippers yn it gelyk steld en joech it bestjoer fan de IFKS it advys de regel net ûnder de kompetysje te skrappen.
It bestjoer fan de IFKS hat dêrop freedtejûn besletten it advys fan de wedstriidkommisje oer te nimmen en de bemanningslist-regel net werom te draaien.


description: De frou besocht op de Oosterkade in kamera te fernielen. Dêrnei skopte se twa tafersjochhâlders en misledige se in tredde.

title: Plysje hâldt razende en mishanneljende frou út Ljouwert oan


description: Teithwyr yn dianc wedi i fws mini fynd ar dân ar yr M4.

title: M4: Tân bws mini wedi ei ddiffodd


title: Gedicht Swij, do, swij, Ai Wei Wei

maintext:
(12-06) foar Ai Weiwei –
Swij do, swij, Ai Weiwei, swij! Sis my wa skonk dy it frij en
lit dyn heit, de oerheid, de bleate kont fan ‘e keunst sjen?
Wat bakte dy it rjocht en stek mei harpij, sloery en lods
in tsjokke middelfinger op nei wa’tsto mei al dyn keunsten
neamd hast dyn dwingelandij? Tink net, Wei, dyn wurd
seit Wierheid? Alles watsto sjen litst, is oars net as mishipte
dekadinte smearlapperij! Harkje ris, wy hawwe it Goede
mei dy foar! Mar wolsto net omlyk, ay, wy pakke dy op,
brekke dy alle blikseme bonken! Of wolsto aanst in baan
as skjinmakker fan skythokken yn kampen op ‘e keale
flakten fan Mongoalje? Nee, swij do, swij, Ai Weiwei, swij!
Net hasto it rjocht en sis watsto tinkst, skriuwst en dochst!
Eeltsje Hettinga
.
©Wang-Hu
.
Sjoch ek:
.


description: Sai Gon Vi Vu - -

title: Sai Gon Vi Vu


description: PHOTOS: Carolina Panthers Fan Fest 2018

title: PHOTOS: Carolina Panthers Fan Fest 2018


description: Alex Humphreys o raglen Ffeil yn ymweld â ffatri tinsel yng Nghwmbrân

title: Y ffatri lle mae'n Nadolig pob dydd


title: Bigband Cue skittert yn Tommy!

maintext:
Snits- Oardeldei nei de première fan de Frysktalige Rockopera Tommy op ‘e Jouwer bliuwt bij mij it múzikale part fan de jûn noch it meast oanwêzich. Sûnder alle oare akteurs, professionals en amateurs, tekoart te dwaan. De múzyk fan meinamme de bigband Cue, wie formidabel! Tommy, baseare op de Broadway-musical fan The Who’s Tommy fan Pete Townsend & Des McANuff hoecht amper yntroduksy.
Kontsjes even ynskowe
Wat fantastys dat der minsken binne dy’t har dream wier meitsje, ik doel op Rudolf Valkema en Rieneke de Haan, en set sa’n mega múzykspektakel del. Mear as 1200 minsken ( ‘kontsjes even ynskowe, dan moat it passé…’) en dêrmei folslein útferkocht, wurde meinommen yn it spektakelstik. Op it foartterein steane de flipperkasten, foar it poadium steane de flipperkasten, oeral binne de flipperkasten. Net sa frjemd, want it giet oer de net kroande Flipperkening Tommy!
Kin dat, Tommy yn it Frysk? ‘Nee’, sei in maat fan mij, krekt sa obserdeard troch de wrâldferneamde rockopera as de inisjatyfnimmers. Ik bin it net mei myn maat iens, hielendal net nei’t ik de Frysktalige Tommy meimakke ha. Der wie niks mis mei it Frysk fan dizze Tommy, it rekket it hert bij mij as Snitser miskyn noch wol mear as it Ingels.
Aktualiteit
Hiel sterk fûn ik de aktualisearing fan de Fryske Tommy, it ferhaal is nei it no ta helle. De Twadde Wrâldoarloch is de fergetten (?) oarloch fan Bosnië. It item pedofily ( ik kin noch net begripe dat in mem bliid is dat har swager frijsprutsen wurdt fan de oantaasting fan har eigen soan…). It pesten op skoalle ( it swakke ferwar fan de skoaljuf dy’t seit ‘dat búten ús sicht kinne wy net sjen dat der bern pesten wurde’. ). De burokrasy yn soarchlân.
Rieneke de Haan, skriuwt yn it programmaboekje ( wêrom yn it Hollâns?) dat se it oan it públyk oer lit of dizze Frysktalige Tommy in boadskip hat:
‘Sjoch nei links, sjoch nei rjochts…sjoch elkoar’
‘Dit is wa wy binne’
‘De wrâld, de minsken, it is hjir!’
Boadskip
Ik doch myn boadskippen yn de supermerk. Goed toaniel of literatuer hat gjin eksplisyt boadskip. Lokkich binne yn dizze Tommy ek gjin boadskippefamkes en jonges oanwêzich. Wat ik ek hiel sterk fûn oan dizze Tommy, wie it dûnsjen. Yndrukwekkend Raymond Guzman ( choreografy) en dûnsers Douwe Oosterhof, Jarno Spijker en Ida Haagsma. Jim joegen Tommy wat ekstra’s!
En dan it dekor, mei de grutte byldskermen oan wjerskant fan it spylterrein: ferrassend en modern, in absolúte mearwearde. Mar wêrom springt dy kat hieltyd yn’e planten? Wêr is dat in metafoar foar?
At ik de haadrolspilers allinne mar neame soe, doch ik al dy oaren tekoart. Ik doch dat dan ek net, troch de ynbring fan profs giet it nivo fan amateurs sûndermis omheech. Ik doch net oan dat flauwe gedoch fan stjerkes jaan, ik skriuw allinne mar dat ik in prachtige jûn belibbe haw. Sjapo foar al dy frijwilligers! Jim hawwe mij sjoen en oanrekke! tHENKs!!
Henk van der Veer


title: Taspraak ynstallaasje boargemaster Jannewietske de Vries

maintext:
Sneek- Voor de vollegdigheid, plaatsen wij hier de toespraak die de nieuwe burgemeester van SWF, Jannewietske de Vries, vanavond heeft uitgesproken.
Bêste ynwenners fan Súdwest-Fryslân,
Achte Kommissaris fan de Kening,
Achte boargemaster en âld-boargemasters,
Achte leden fan de ried,
Leave famylje en freonen,
Bêste minsken,
Wat hawwe jimme my in waarm wolkom jûn! Dat is om stil fan te wurden: blommen, kaarten, apps, hertlike wurden, skouderklopkes, oanmoedigingen as ik op ’e fyts troch de gemeente gean…
It fielt as thúskommen yn bestjoerlik Fryslân en dan ek noch yn de moaiste gemeente… It is in grutte ear om boargemaster te wurden fan de twadde gemeente yn Fryslân en de grutste yn Nederlân, yn oerflakte. In gemeente om grutsk op te wêzen; mei in prachtige balâns fan stêd en plattelân. Seis fan de alve stêden en in skitterjende Iselmarkust. Lânskip, erfskip, mienskip en stedelikheid yn oerfloed.
Ik wol myn foargongers tige tanksizze foar it deeglike fûnemint dat sy ûnder dizze grutte gemeente lein hawwe. Hayo Apotheker foar de strategyske fyzje op it gebiet fan stêd en plattelân en de ûntwikkelaginda dy’t er neilit.
Magda Berndsen
Magda Berndsen hat ûnder har waarnimmerskip in tal essinsjele stappen set op it mêd fan iepenbiere oarder en feilichheid. Dat is foar in gemeente dy’t optilt fan de eveneminten fan grut belang. Magda, tige tank foar dyn rêstige en bekwame wize fan waarnimmen.
Mar ek de bewenners en organisaasjes; jimme sette jim alle dagen yn om fan dizze gemeente in libbene en sterke mienskip te meitsjen. Dat jildt fansels ek foar riedsleden, wethâlders en meiwurkers fan de gemeentlike organisaasje. Der is en wurdt in soad fan jim frege. Ik sil mei jimme it wurk fierder bringe yn de kommende faze en dêr fansels ek myn eigen aksinten by jaan.
Utnûging
De foto op ’e kaart fan de útnûging jout al rjochting. Op it earste gesicht sjogge jimme it prachtige tradisjonele byld fan de Iselmar mei twa froulju yn Hylpers kostúm. Ast better sjochst, is it in foto mei in twist; twa hippe jonge froulju dy’t selsbewust en mei wille in ‘selfie’ meitsje. Tradysje en takomst wurde hjir mei in knypeach ferbûn.
Hylpen is fansels net samar keazen. Dêr wol ik mei ûnderstreekje dat de ynternasjonale oriïntaasje al iuwenlang yn it dna fan dizze gemeente sit. Wat typysk Frysk liket is in miks n ynternasjonale ynfloeden: fan it fertroude en it nije.
De 11Fountains jouwe op in nije wize wer ynhâld oan dy ynternasjonale oriïntaasje. In prachtige ferriking. Súdwest-Fryslân as in gebiet dêr’t it ferline leart fan de takomst en de takomst leart fan it ferline. In gemeente dy’t oer de grinzen sjocht. In gebiet dêr’t ynnovaasjes ús helpe om mienskippen leefber te hâlden, monuminten takomstproof te meitsjen en nije ympulzen te jaan oan toerisme en wettersport.
In gebiet dêr’t wy mei-inoar sykje om nije wizen dy’t ús helpe om it lânskip yn in bettere kondysje oer te dragen oan de kommende generaasjes, om te sykjen nei wat ús bynt: de lânskipspine foarby. Dêr’t wy desintraal, yn de kearnen en mei de ynwenners, stappen mei betsjutting sette. Yn ’e rjochting fan de grutte opjeften fan ús lân en de wrâld. Ek in gemeente dêr’t wy nije foarmen sykje om de lokale demokrasy fitaal te hâlden. In grutte opjefte foar in grutte gemeente, dy’t rûnom tichteby wêze wol.
Súdwest-Fryslân is in froumins
Súdwest-Fryslân is in froumins (ja, litte wy it ris in frou neame) dat op twa stevige skonken stiet: Boalsert en Snits. 70% fan de banen sit yn dizze beide stêden. Mei de weryndieling fan Littenseradiel is de balâns yn de gemeente noch sterker wurden. It is hiel goed dat beide stêden by de A7 del trochûntwikkelje en dat dêr yn it koälysje-akkoart ynvestearringsromte foar is.
Twa stevige skonken: oars kinne jo net elegant foarútbewege en in grut gebiet fersoargje. Om dy stevige skonken leit in stjerrestelsel fan kearnen. Stêden binne it plattelân nedich en oarsom. Yn dy wikselwurking leit ús krêft. Súdwest-Fryslân ûnderskiedt har ek mei de Iselmarkust. Ien fan de kearndossiers is ferbreding fan de slûs by Koarnwertersân. Juster hat de regio mei in breed droegen oanbod oan it kabinet sjen litten dat wy mei-inoar ús ferantwurdlikheid nimme en mei ynvestearje yn fersterking fan de ekonomyske potinsje fan de Iselmarkust. De slûs en de nije Ofslútdyk kinne wurkje as katalysator foar ûntwikkeling. Want der is fansels noch mear nedich om it kustgebiet fan Arum oant Starum duorsum te ûntwikkeljen. Mei ‘sense of place’; mei gefoel foar lânskip, natuer, keunst en kultuer. Dêr lizze kânsen foar toerisme en ûndernimmerskip.
Pratyske mentaliteit
Súdwest-Fryslân hat in moaie skaal en in nochtere, praktyske mentaliteit fan dwaan. Net sasear ‘doch mar gewoan’, want dat binne wy net, mar ‘dóch it gewoan’. Dat helpt om stappen te setten. En dêr leare jo fan. Ik wol der graach oan bydrage om foar ferbining tusken de belangrike transysjes te soargjen. Bygelyks besjen hoe’t ‘kringlooplânbou’, enerzjytransysje en net te ferjitten de sosjale transysjes helpe kinne om mienskippen leefber te hâlden. De krêft fan it ferbinend tinken, fan it kollegiaal bestjoeren, fan it mei-inoar doelen heljen. Mei respekt fansels foar elk syn rol. Dêr heart ek by: ûnderskied doare te meitsjen.
Want wat wurket yn de iene kearn, hoecht dat net te dwaan yn de oare. De skaal makket ek dat wy ynwenners, ûnderwiis, ûndernimmers en oerheid goed opinoar ynspylje litte kinne. Dy gearwurking kin in enoarme ympuls jaan om bedriuwen ynnovearje te litten en jong talint yn te setten foar ús gebiet. Want talint hat Súdwest-Fryslân ek by de rûs.
Talinten
Slach de kranten mar iepen, de risping yn de lêste wiken:
Nicole Bakker út Boalsert sit op Harvard Boston MIT; wol in bydrage leverje oan de ferduorsuming fan Fryslân
Hinke van der Werf út Dearsum; gie it sportive aventoer oan mei in hynsterace yn Mongoalië.
En in tal oare ‘youngsters’ dy’t yn ús regio oplaat wurde, bygelyks by ROC Friese Poort, en suksesfol wiene by de lanlike Skills Heroes, in wedstriid foar MBO-studinten. Ik neam Esli Stavenga, studint ICT Media, en Mark Jellema, studint oan de spesjalistyske koksoplieding.
Jonge talinten oan ús regio bine, dat is in grutte opjefte, omdat wy in tekoart krije oan beropsbefolking. De rol fan de boargemaster ferskoot hieltyd mear fan de tradisjonele ‘mannetjesputter’, de ‘macher’, nei in ferbiner en in ambassadeur. Dat is ek nedich as je sjogge nei it fersnipperjende politike lânskip. De boargemaster moat tsjintwurdich linich wêze; beneamd troch de Kroan mei eigen ferantwurdlikheden, mar ek beneamd op foardracht fan de ried en dêrmei yndirekt troch de ynwenners. Dat freget in hege gefoelichheid foar de ferskillende belangen en in autonome en transparante wize fan operearjen. In fak apart. Ik sil myn bêst dwaan om dy ferbinende rol foarm te jaan; yn de mienskip en as foarsitter fan de ried en it kolleezje. Súdwest-Fryslân is in grutte gemeente, it is jûn al faker sein. Dat freget ek ferantwurdlikheid nimme en ynbring hawwe yn Fryske, Noard-Nederlânske, nasjonale en Europeeske gearwurkingsferbannen. Ut ús eigen spesifike opjeften wei, mar ek út ’e opjeften wei dy’t it gehiel sterker meitsje. Dat freget profesjonalisearring, ynvestearjen yn netwurken en oer eigen grinzen sjen. Oan dy nije posisjonearring wol ik graach mei jimme wurkje.
Seis stêden
Seis fan de alve stêden; ik kin se dreame. Snits, Drylts, Starum, Hylpen, Warkum, Boalsert. Mar wat no, wat no as de tocht komt? Ik bin in rider. Yn 1997 (gjin suertsjetocht; fan Starum ôf yn de wyn op nei Dokkum) haw ik myn krúske helle, op karakter, net op kondysje.
Ik haw in betiid startnûmer. Sil ik him ride, of bin ik op myn post as boargemaster yn de seis stêden? Beide like unyk.. Hjir stean ik as jimme nije boargemaster. Mei in amtskeatling dy’t ienfâldich en licht is. De ferantwurdlikens dy’t dêrby heart, is dat net.
Ik fiel de djipte en de earnst fan it amt. Dêr sil ik op myn eigen positive en ek entûsjaste wize mei omgean. Hjir stiet in boargemaster dy’t kânsen sjocht, dy’t nocht hat oan de takomst, nocht oan it iepenbier bestjoer. In boargemaster dy’t har hert folge hat en dy’t dat ek alle ynwenners fan Súdwest-Fryslân gunt: in plak dêr’tst yn alle frijheid en feilichheid dyn hert fine kinst. Dêr sil ik alle dagen op ’e nij myn bêst foar dwaan.
Myn bêst om de iepen, ambisjeuze en belutsen boargemaster te wêzen dy’t dizze gemeente fertsjinnet.
Tank foar jimme betrouwen.
(En hjirmei slút ik dizze bysûndere gearkomste fan de gemeenteried)


description: De Fryske skries Amalia en de Fryske fûgeler en komponist Sytze Pruiksma binne op in bysûndere manier mei-inoar ferbûn. Sûnt ferline jier folgje se inoar.

title: Omrop TIP: Gruttopia, takomst fan de skries

maintext:
Groei en stjerte
Moatte wy efterútgong fan de natuer gewoan akseptearje, of kin it oars? Moatte wy tefreden wêze mei ús rol as fragmintsje fan in wrâldwiid ekonomysk systeem dat allinnich op groei basearre is? Want: hoe kinne je eat groei neame as skriezen en oare fûgels stjerre? Dy fragen leit Pruiksma foar oan it publyk yn Birds & Brass yn 2016. Dêrneist wie dit jier de grutte teätrale produksje de Conference of the birds, dêr't er ús útdaget it boadskip fan de skries te ferstean.


description: Sân jier nei it fersyk om ferhûzje te kinnen nei Strobos is der in fergunning, mar in buorman lit it der net by sitte.

title: Fergunning foar ûndernimmer Strobos beëiniget slepende saak noch net

maintext: Sân jier nei it earste fersyk foar in fergunning om te ferhûzjen krijt leanbedriuw Plantinga tastimming, mar de takomstich buorman lit it der net by sitte. Hy wol dat dy fergunning ferneatige wurdt. De saak sleept him al troch sûnt 2011. Doe die eigener Piet de Vries in fersyk by de gemeente om te ferhûzjen fan Gerkeskleaster nei in nije lokaasje oan it Hoendjip yn Strobos.


description: ICT-bedriuw Snakeware fan Snits krijt nei Amsterdam no ek in fêstiging yn Grins. Yn Fryslân bin de talinten op.

title: Snakeware iepenet fêstiging yn Grins

maintext: ICT-bedriuw Snakeware fan Snits iepenet ek in fêstiging yn de stêd Grins. Doel is om sa makliker ICT-talinten oan it bedriuw te binen. It oanbod yn Fryslân is dêr te lyts foar. Earder iepene Snakeware al in fêstiging yn Amsterdam, dêr't krekt as yn Grins, seis minsken wurkje. Direkteur Ate van der Meer slút net út dat letter ek noch nei mooglikheden yn oare studintestêden sjoen wurdt. Mei 45 man hat it bedriuw syn haadfêstiging yn Snits en dat bliuwt ek sa.


description: Alle wiken hat Omrop Fryslân spesjaal omtinken foar ien spesifike wedstriid. Op radio, telefyzje en online. Dit is de 'Wedstriid fan 'e wike'.

title: Nij: 'Wedstriid fan de wike' by Omrop Fryslân

maintext:
Fan nije spits oant waskfrou
Alle wiken op moandeis wurdt bekend makke hokker wedstriid troch de sportredaksje oanwiisd is as 'Wedstriid fan de wike'. Dat sil dy dei oankundige wurde yn it telefyzjeprogramma Fryslân Hjoed, it radioprogramma Weistra op Wei en op Omropfryslan.nl en yn de Omrop-app. Dêrneist sil der de fierdere wike yn dyselde programma's rom omtinken wêze foar de keazen sportwedstriid.
Freeds sil der in reportaazje te sjen wêzen yn Fryslân Hjoed en op de online kanalen fan Omrop Fryslân. Dy reportaazje kin bygelyks gean oer de nije spits fan SC Hearrenfean of oer de waskfrou fan Harkemase Boys.
De úteinlike grande finale, de wedstriid sels, is online te folgjen op Omropfryslan.nl en yn de Omrop-app. Somtiden live en oars as gearfetting werom te sjen.
Earste Wedstriid fan de wike
De earste 'Wedstriid fan de wike' is ONS Sneek tsjin de Harkemase Boys. "It is in moaie Fryske derby tusken de twa heechst spyljende amateurklups fan Fryslân", fertelt sportferslachjouwer Andor Faber. "Se binne beide goed fan start gien mei twa oerwinnings yn de earste trije wedstriden, dus it is nijsgjirrich om te sjen wa't fan dy beide klups dy line trochlûke kin."


description: Rykswettersteat docht ûndersyk nei de sterkte fan it asfalt. Dêrom is de A7 oan ien kant ôfsletten en moat it ferkear oer ien rydbaan.

title: Tarieding op jierrenlang wurk oan Ofslútdyk begjint moandei

maintext:
De wurksumheden fan Rykswettersteat binne nedich as tarieding op de fersterking fan de Ofslútdyk. Dat moat de kommende jierren barre. By Den Oever docht Rykswettersteat dêrom earst ûndersyk nei de sterkte fan it asfalt en nei de ûndergrûn dêr't letter ekstra kearslûzen boud wurde.
Moandei is earst de A7 oan de Noard-Hollânske kant, dus by Den Oever, ôfsletten. Dat duorret twa wiken. Dêrnei is de dyk by Koarnwertersân in pear dagen ticht en as lêst op 'e nij de A7 by Den Oever.
It fytspaad op de Ofslútdyk is mei de wurksumheden wol te brûken.


description: De tinten stienen op plakken yn de Griene Stjer dy't ûnder it Natura2000-gebiet falle. Dêr mocht fanwege de natoer net kampearre wurde.

title: 10.000 euro boete foar festival Psy-Fi fanwege tinten op ferkearde plakken

maintext:
De festivalorganisaasje sei dat der oars net genôch plak wie, mar dat hat de rjochter as net-ûntfanklik ferklearre. "As je dan dochs in oertrêding begeane, dogge we it net mei in warskôging ôf.
Sjoen it grutte tal tinten dêr't it om gie, seach de organisaasje gjin kâns om dy noch wilens it festival te ferpleatsen.


description: Op it lêste konkoers op gers yn Droegeham wûn de dekhynst mei rider Jelmer Chardon foar de tredde kear op rige de priis.

title: Dekhynst Eise 489 foar tredde kear Nederlânsk kampioen

maintext: Yn de nijelingeklasse wie Sybren Minkema de grutte winner. Oant no ta hie er mei hynder Nane 492 alle konkoersen al wûn. Ek yn Droegeham liet er syn superioriteit nochris sjen. Minkema hat de nijelingeklasse al folle faker wûn, mar it bliuwt in moaie priis foar him. "It is neffens my de sânde of achtste kear dat ik dizze kompetysje win mei in jong hynder. Wy steane der ek wol om bekend om jonge hynders op te lieden, dus dit is wol hiel moai."


description: It Staatstoezicht op de Mijnen seit dat de gaswinning by Langsweagen gewoan tastien is.

title: Vermilion mei gas winne by Langsweagen

maintext: Vermilion mei gas winne út de putten by Langsweagen. Dat docht bliken út it beslút fan it Staatstoezicht op de Mijnen nei de beswieren fan de gemeente Hearrenfean en it gaswinbedriuw sels. Dy beswieren hawwe gjin grûn, sa hat it Staatstoezicht bepaald. It Staatstoezicht seit dat de gaswinning tastien is, omdat de minister yntusken definityf akkoart is mei in nij winningsplan fan Vermilion.


title: Brân yn teäter De Koornbeurs yn Frjentsjer

maintext: Neffens in meiwurker is der mooglik wat trochbrând yn it nije luchtbehannelingsysteem, dat troch it hiele gebou rint. It is net dúdlik hoe lang't de brânwacht noch dwaande wêze sil.


description: De iepening fan it akademysk jier yn Grins hat dit jier in Frysk rântsje.

title: Fryske fûgeltsjefoarstelling op iepening akademysk jier yn Grins

maintext: Mar der wie noch in Fryske konneksje. Want it is ek sa'n bytsje it begjin fan de Ljouwerter festiging fan de universiteit yn it eardere Beursgebou.


description: It Under de Toer-projekt is mar op ien dei: 30 septimber. Dan kinne de sân lokaasjekonserten besocht wurde op de fyts.

title: Santjin muzykferieningen wurkje oan Lûd fan de Middelsee

maintext: Santjin muzykferieningen, dy't gearwurkje ûnder de namme Samenwerkende Muziekverenigingen Leeuwarden, meitsje mei-inoar it Under de Toer-projekt Lûd fan de Middelsee. Dat binne lokaasjekonserten dy't begjinne yn it gebiet fan de âlde Middelsee mei it slot op it Aldehoustertsjerkhôf. It is it earste grutte projekt dat de santjin ferieningen mei-inoar meitsje.


description: De man naaide út nei de stellerij. In heale kilometer fierderop koe de plysje him oanhâlde.

title: Man mei mes bedriget winkelmeiwurkers nei bierstellerij

maintext:
De plysje hat yn Ljouwert in man oanholden dy't mei in mes trije meiwurkers fan in winkel bedrige hat. It giet om in 36-jierrige Ljouwerter dy't blikjes bier stellen hie. Dat meldt de plysje.
De meiwurkers fan de winkel op it Johannes Kolfplein hienen de man yn de gaten en sprutsen him oan. Dêrnei waarden se bedrige. De man naaide út. In heale kilometer fierderop koe de plysje him oanhâlde.
De man hie it mes fuortsmiten. Plysjes ha it werom fûn. De 36-jierrige fertochte is foar fierder ûndersyk ynsletten. De plysjes sizze dat se wurdearring ha foar it hanneljen fan de belutsen winkelmeiwurkers.


description: It ferhaal fan it echtpear Barend Boers en Mimi Dwinger wurdt brûkt yn in ynternasjonale dokumintêre

title: Bylden Ljouwerter Joadske Brulloft yn ynternasjonale dokumintêre

maintext:
De film gie snein yn bioskoop Pathé yn Amsterdam yn premjêre. Dizze Ingelstalige film giet oer de Joadske hanneler Sally Noach dy't hûnderten Nederlânske Joaden rêden hat. Dat die Noach yn Lyon dêr't in soad flechtlingen om help kamen. Ek it pear Barend Boers en Mimi Dwinger kamen hjir del, nei't sy yn 1939 yn de Ljouwerter synagoge trouden. Sy binne troch Noach holpen en út de finzenis helle.
Ferslachjouwer Auke Zeldenrust skreau earder dit jier in boek oer it ferhaal fan Barend Boers en Mimi Dwinger. Dokumintêremakker Annet Huisman makke op basis hjirfan in langere dokumintêre. Hjirûnder is diel twa te sjen, wêrby't de famylje fan it pear, it paad yn Frankryk opnij opsiket.


description: De seleksje foar it Europeesk kampioenskip kuorbaljen is bekend. Erwin Zwart en Marjolijn Kroon fan LDODK binne selektearre.

title: Erwin Zwart en Marjolijn Kroon kuorbalje it EK

maintext: De LDODK spilers Erwin Zwart en Marjolijn Kroon binne selektearre foar it Europeesk kampioenskip kuorbaljen. Marloes Frieswijk, earst fan SCO en no spyljend foar Blau Wyt Amsterdam, sit foarearst op de tribune. By skorsingen of blessueres kin se oanslute by de groep. Bûnscoach Wim Scholtmeijer hat keazen foar seis manlju en seis froulju as fêste kearn.


description: Waadhoeke moat mei de mienskip yn petear oer de arbeidsmigranten. Dat seit de FNP yn de gemeente.

title: "Soargje foar draachflak oer arbeidsmigranten yn Waadhoeke"

maintext:
Draachflak is der no krekt net, neffens Knol. De mienskip wurdt neffens him net genôch meinaam yn de beslútfoarming. "Gean it petear oan mei it doarpsbelang en jou elkenien de romte om der wat fan te finen. As jo in kar meitsje moatte, wolle wy alle foars en tsjins witte. Dit leit polityk gefoelich en dêr moatte jo rekken mei hâlde. Oars kinst net op draachflak fan de mienskip rekkenje. Jo moatte de minsken hifkje."
De fragen dy't de FNP steld hat, moatte neffens Knol eins in plak krije yn in iepenbiere gearkomste. De gemeente hat ek in kearnteam foar ûnderwerpen dy't libje yn de mienskip. "Dêr moat dit in plakje krije, mar it kolleezje is dat net fan doel. De ried koe it sels wol op de aginda sette. Dat sille wy ek wol dwaan."
Op hokker termyn dat barre moat, wit Knol ek net. Hy wol der gjin datum oan fêstplakke. "Wy moatte hjir foarsichtich mei omgean en de minsken deryn meinimme. As der mar draachflak is."


description: De natuer yn nasjonaal park De Alde Feanen wurdt ferbettere troch in tal nije maatregels

title: Alde Feanen wurde ferbettere: wetterpeil omheech en nij swimstrân

maintext: Earder is yn it gebiet ek al in natuer-edukaasjebosk (it Pettebosk) en in moerasgebiet mei petgatten kaam. No is de werynrjochting in nije faze yngien. De kommende jierren giet it wetterpeil omheech. Bysûndere leechfeanplanten en seldsume bistesoarten kinne sa weromkomme. Dêrnjonken is der ek omtinken foar rekreaasje yn it gebiet. Kanofoarsjennings krije in opknapbeurt en yn de Panhuyspoel komme in swimstrân en in fisksteger.


description: Hoe bestride je in mûzepleach yn tiden fan drûchte? Dy fraach stiet sintraal by in proef dy't it Wetterskip Fryslân, de provinsje en LTO-Nooad hâlde yn Veg

title: Nije maatregels test om mûzen ek yn tiden fan drûchte bestride te kinnen

maintext:
De proef wurdt dien by Vegelinsoard by De Jouwer. Dêr is foar keazen om't de wetterhúshâlding dêr dreech is. In soad grûnwetter rint fuort nei de eardere Hoarnstermar. Ek is it dreech om yn de sleatten dêromhinne genôch wetter te krijen, sadat it lân echt ûnder wetter set wurde kin. As proef hawwe de provinsje, Wetterskip Fryslân en lânbou-organisaasje LTO Noord de hannen ynien slein. Alle wetteromlopen yn it gebiet binne sa oanpakt dat der genôch wetter stean bliuwt om de mûzen bestride te kinnen. It giet dan bygelyks om it ôfsluten fan dûkers.
LTO Noard-bestjoerder Peet Sterkenburg is bliid mei de proef: "It Wetterskip is der altyd om wetter ôf te fieren, om út te helpen. No is it oarsom en hawwe wy harren nedich, want wy wolle oanfier. Wy moatte sjen oft dat goed en maklik te regeljen is.
Dreech is de operaasje net, mar wol kostber, seit Niek Bosma fan Wetterskip Fryslân: "Je moatte goed neitinke oft je soks wolle. Der moatte in soad oanpassings komme, bygelyks oan dûkers of oan buizen. Ek moatte je goed heakkelje om de sleatten skjin te hâlden en om te soargjen foar in goede trochfier fan wetter. It deistich bestjoer fan it Wetterskip moat bepale oft se dat trochsette wolle."


description: De hurdfytswedstriid belibbe de 16de edysje.

title: Douwe de Vries wint Omloop van Trynwâlden


description: De sportwike duorret fan 15 oant en mei 29 septimber. De gemeente Hearrenfean is ien fan de fiif gasthearen.

title: Gemeente Hearrenfean gasthear fan Nationale Sportweek

maintext:
Adventure Run
Wethâlder Jelle Zoetendal jout sneontemiddei 15 septimber it startskot foar de Nationale Sportweek, tegearre mei Carlos Platier Luna. Dy dei binne der ferskate sportive aktiviteiten yn it sintrum fan It Hearrenfean, der is bygelyks in BMX-parcours. Op 28 septimber is der ûnder oare in Adventure Run foar alle earstejiers learlingen út it fuortset ûnderwiis. In dei letter is der deselde aktiviteit en dan kinne duo's meidwaan.
Fiif gasthearen
De Nationale Sportweek wurdt dit jier foar de 15de kear holden. De ôfrûne jierren wie der ien gasthear fan de sportwike. Dit jubileumjier binne der fiif. Neist Hearrenfean binne dat Grins, Deventer, Helmond en Den Haag.


description: Noppert wie te sterk foar syn tsjinstanner út Eastenryk die tsientallen plakken heger as him stiet op de wrâldranglist.

title: Danny Noppert troch nei de kwartfinale yn Riesa

maintext:
Darter Danny Noppert fan De Jouwer stiet yn de kwartfinale fan it International Darts Open yn Riesa yn Dútslân. De Fries fersloech de Eastenriker Mensur Suljovic dy't op dit stuit op it sechde plak op de wrâldranglist stiet. Noppert stiet sels op de list op in 72ste plak. De Jouster wie mei 6-4 te sterk foar syn tsjinstanner, en smiet dêrby trije kear in 180.
Yn de folgjende ronde moat Noppert it opnimme tsjin Darren Webster út Ingelân, dy't op dit stuit op it 14e plak op de wrâldranglist stiet.


description: It begûn mei fioelen dy’t gâns spanning oprôpen. Dan eagen, dy’t yn trije shots yn read, blau en pears in oare kant útseagen. Om it linkereach kaam in fizi

title: Kollum: "Moard yn in machtich lânskip"

maintext:
Troch dat ikoanyske yntro fan Tatort waard ik as bern besmet mei it krimyfirus. Ik sil der doe wierskynlik net it measte fan begrepen ha, mar de spannende speurtocht nei de dieder fan in moard makke likegoed in krimyjunk fan my. Benammen Dútslân wie earst de leveransier fan kwalitative searjes, letter kamen dêr Ingelân, Amearika en, de ôfrûne jierren, Skandinavië by. Searjes mei in goed ferhaal en in geniet foar it each. Troch it súkses fan bygelyks Hinterland, Broadchurch, Shetland en Top of the Lake is ek dúdlik wurden dat sokke searjes in boost foar it toerisme wêze kinne.
Nij-Seelân hie dêr al net oer te kleien om't Lord of the Rings dêr foar in part opnommen is, dochs hat Top of the Lake dêr nochris in bêste slinger oan jûn. Broadchurch is filme wurden yn Dorset oan de kust, yn de plakken Clevedon en Bridport, en dy hawwe sûnt it tal toeristen flink tanimmen sjoen. Sa ha de Shetlân eilannen in protte te tankjen oan ynspekteur Jimmy Perez en Wales oan de aventoeren fan Tom Mathias en Mared Rhys. Dy lêste searje, Hinterland, wurdt twa kear opnommen: ien kear yn it Ingelsk en ien kear yn it Welsh.
Films en searjes mei in lokaal en regionaal karakter ha de takomst. Dat stelden Steven Spielberg en George Lucas okkerdeis. Se ha gelyk. It grutte publyk wol autentisiteit, dat wat se net kenne. Us buorlju oan de oare kant fan de grins ha dat aardich yn 't snotsje. De Ostfrieze krimys, nei de boeken fan Klaus-Peter Wolf oer kommissarin Ann-Kathrin Klaasen, wurde hartstikke goed besjoen, en betsjutte in protte foar de regio Eastfryslân en har eilannen.
Moard en in machtich lânskip blike in súksesformule. Dat liket mei oare wurden in antwurd te wêzen op de foarsetsjes dy't skriuwer Dan Brown fan 't wykein yn in ynterview joech. Dy wie nammentlik lyrysk oer Fryslân. Hy sei hoe ûnhuerich moai ús hoeke fan Nederlân is mei har rike kultuer, freonlike minsken, mei in eigen taal en in bysûndere passy foar de eigen skiednis dy'tst mar op in pear plakken yn de wrâld noch tsjinkomst. Behalve dat kaam ek it lânskip him oer 't mad. Hy liet útskine dat er miskien wol wat mei Fryslân dwaan wol yn ien fan syn nije boeken. Bêst genôch.
Dochs liket it my de baas om sels it inisjatyf te nimmen. Want wat de Eastfriezen kinne moat hjir ek mooglik wêze. It lânskip is der, goede ferhalen buorrelje altyd. Wat Wallander bygelyks foar Súd-Sweden en Ystad docht, kin in nij, fiksjoneel karakter foar Fryslân en har eilannen dwaan. It wichtichst by sa'n ûndernimmen is dat it net op syn 'janboerefluitjes' moat. De fasiliteiten moatte adekwaat wêze om in kwalitatyf goed en ynteressant produkt te meitsjen. As dat it gefal is sil Dan Brown der achter komme dat Friezen hielendal net sa aardich binne, dat dy freonlikens, de glimkes en de iepenens in hiele oare kant ha, in tsjustere, semy-wetteleaze ûnderwrâldskant..."


description: Op ferskate plaken yn it lân is tiisdei in 24 oersstaking fan de befeiligers. De belangrykste eask is mear lean. Wurkjouwers hâlde oant no ta fêst oan de n

title: Befeiligers stake op ferskate plakken yn Fryslân

maintext:
Op ferskate plakken yn Fryslân lizze befeiligers tiisdei it wurk del. Yn it lân is der in 24 oersstaking mei as belangrykste eask mear lean. Wurkjouwers hâlde oant no ta fêst oan de nulline, hielendal neat derby dus. By de asylsikerssintra fan Sint-Anne, Snits en Balk en it UWV yn Ljouwert moatte se it hjoed dwaan sûnder befeiliging.
Ferline wike wie der in súkses doe't ûnder driging fan in staking de befeiligers op Skiphol in leansferheging fan 2,5 persint krigen hawwe. Yn Hoogeveen is tiisdei in aksjesintrum fan CNV Vakmensen.


description: It Nederlâns kampioenskip wie sneon yn Burgum en wie in grut sportyf sukses, mei tal fan rekôrs. We sette alles op in rige.

title: FIDEO: De hichtepunten fan it NK Fierljeppen 2018

maintext: It Nederlânsk kampioenskip fierljeppen yn Burgum is in grut sportyf sukses wurden. Nasjonale rekôrs, Fryske rekôrs en tal fan persoanlike rekôrs soargen foar in soad spanning en in bysûnder heech nivo. Trije titels gienen nei Hollân, twa bleaunen yn Fryslân. Yn dizze kompilaasje de hichtepunten en de reaksjes fan de winners op in rige.


description: Supporters fan Heracles moatte mei in ferplichte buskomby nei it Abe Lenstra stadion.

title: Wedstriid Hearrenfean tsjin Heracles giet troch

maintext: De wedstriid sneintemiddei tusken SC Hearrenfean en Heracles Almelo giet nettsjinsteande de foarnommen plysje-aksjes gewoan troch. Neffens boargemaster Tjeerd van der Zwan giet it om in 'aanvaardbaar risico' en hoecht de wedstriid net skrast te wurden. Supporters fan Heracles moatte wol mei in ferplichte buskomby nei it Abe Lenstra stadion ta.


description: It NK fierljeppen yn Burgum, malheur foar Nyck de Vries, in punt foar Hearrenfean, ferlies foar Harkemase Boys en keatsen yn Penjum.

title: FIDEO: Sportoersjoch mei Frysk fierljepsukses en it keatsen in Penjum

maintext:
De Hollanners dominearje dit seizoen it fierljeppen. Sy wienen dit wykein yn Burgum dus ek de favoriten op it Nederlânsk kampioenskip. Dochs dienen de Friezen it goed op it NK, dêr't ek nochris in heech nivo helle waard.
Nyck de Vries hie in minder wykein. Ferline wike wûn er noch twa kear op Spa-Francorchamps, mar yn Monza wie it ien en al malheur.
Sam Lammers hat nei fjouwer kompetysjewedstriden syn langferwachte doelpunt foar SC Hearrenfean te pakken. Dat smiet yn Venlo ien punt op.
Harkemase Boys fergie it minder. De ploech fan Tieme Klompe wûn in wike lyn de earste kompetysjewedstriid noch, mar dat slagge sneon yn Heemskerk net.
En de keatsers spilen yn Penjum de lêste frije formaasjepartij fan it seizoen.


description: De 27-jierrige man siet op in katamaran, doe't de grinskontrôle de boat tsjinhold. Ienkear oan de fêste wâl waard er mei fjouwer oaren oanholden.

title: Grouster yn Ingelân oppakt mei 110 miljoen euro oan kokaïne

maintext: In 27-jierrige man út Grou is yn Ingelân oppakt mei kokaïnebesit dat in strjitwearde hat fan 110 miljoen euro. Mei fjouwer oaren waard de Grouster arrestearre. De fiif wurde derfan fertocht kokaïne it lân binnen te bringen.


description: Yn de 43e edysje fan de Run van Winschoten hie Schokker út Eastermar acht oeren nedich om 100 kilometer te rinnen.

title: Hinke Schokker wint 100 kilometer fan Winschoten

maintext:
Schokker begûn mei in goed tempo en dat koe it hurdrintalint folhâlde. Mei har tiid fan 8.00.34 wie se goed trije kertier rapper as de nûmer twa by de froulju.
De Nederlânske titel wie lykwols net foar Schokker, want sy hat gjin lisinsje. Dy titel gie dêrom nei Sameena van der Mijden, dy't einige yn 8.47.50.


description: Griente en fruit wurde der op biologyske wize ferboud en lokaal ferkocht. Ek skoalbern en omwenners wurde folop belutsen by de tún.

title: Grien Lintsje foar Doarpstún Snakkerbuorren om duorsumens

maintext:
Snakkerbuorren kaam as bêste út 'e bus, omdat de Doarpstún njonken duorsum ek sosjaal duorsum is. Sa wurde griente en fruit op biologyske wize ferboud en lokaal ferkocht. Ek skoalbern en omwenners wurde folop belutsen by de tún.
Fierder stiet der yn de Doarpstún in bijekast en in flintertún. It doel is om sa omtinken de freegjen foar dizze ynsekten en hoe't se yn 'e natuer oerlibje.
Doarpstún Snakkerbuorren bestiet al sûnt 2001 en der binne sawat 80 frijwilligers aktyf. Op it stuit wurdt der wurke oan 'e realisaasje fan sinnepanielen.


description: Diskusje, optredens, lêzingen, fideo's en muzyk; yn IepenUP kin alles. De ynternasjonaal ferneamde aktiviste Inna Shevchenko iepenet it nije seizoen.

title: Omrop TIP: IepenUP trapet ôf mei Femen-aktiviste Inna Shevchenko

maintext:
Ferfolch
It online diskusjesprogramma IepenUP ûntfong yn it earste seizoen gasten as skriuwer Jan Terlouw, rjochtsgelearde en Islamkritikus Afshin Elian en sjoernaliste en politika Annabel Nanninga. Dy gasten soargen net allinnich foar in soad publyk yn de seal, mar berikten ek sa'n 30.000 minsken online. De earste nammen foar it twadde seizoen binne al bekend. Sa nimme politikus Theo Hiddema, ûntwerper Piet Hein Eek en fuotbaltrainer Henk de Jong de kommende útstjoeringen it poadium.


description: ProRail jout Mantgum 'de nacht' werom

title: Stasjon Mantgum hat dimpt ljocht: as der ien oankomt skine de lampen fûler

maintext:
It is de bedoeling dat oare stasjons yn Nederlân folgje. De nije ferljochting fan it stasjon hat dimpers. As der gjin beweging is, baarne de ljochten sunich. As der minsken oankomme of op it stasjon binne, skine se fûler.
By de iepening fan de nije stasjonsljochten wienen sawat hûndert minsken oanwêzich, werûnder kommissaris fan de Kening Arno Brok, direkteur fan Arriva Anne Hettinga, direkteur fan stasjons ProRail Astrid Bunt en histoarikus Geert Mak. De ynwenners fan Mantgum binne bliid mei it dimpte ljocht.


description: Hy lei sûnt freed yn it sikehûs, mar hopet dat er gau it waar wer presintearje kin.

title: Piet Paulusma is wer thús nei ferfolchoperaasje

maintext: Piet Paulusma is wer thús. De waarman mocht tongersdeitemiddei wer út it sikehûs wei. Dêr lei er sûnt ôfrûne freed, fanwege in ferfolchoperaasje.


description: "Myn punt is: wa oars as in direksje is ferantwurdlik foar wanbelied. Ik bedoel: hoe kin in direkteur no net ferantwurdlik wêze?"

title: Kollum: "Unbegryp"

maintext:
Ik fyn it grappich dat in bank in finansjele topman hat. Dochs in bytsje as oft in patatfabryk in haad patat hat. Mar goed, dizze man is 'offere', sa skreau NRC. Dêr moast ik wat langer oer neitinke. Want offerje, dat is hast in bibelske foarm fan skuldbewuste bekentenis. Mar skuld, dêr wol ING net echt oan. Ek al boazet de maatskiplike krityk hieltyd oan. Ik kin it ek net sa goed mear begripe.
Let wol, dit is dus de finansjele direkteur, dus net de algemien direkteur. De twadde man, sa te sizzen, en mynhear Ralph Hamers, de earste man, hat hiel skaplik ôfsjoen fan syn boanus. Dy boanus dêr't in heal jier lyn noch safolle oer te dwaan wie, om't dy nammentlik ûnbegryplik gigantysk wie.
It is in skikking, dus spitich genôch is it net kommen ta in rjochtsaak. Want dan hiene we miskien mear te witten kommen oer wat der no krekt bard is. Mar dêr hiene se by ING net safolle sin oan. NRC skriuwt dat justysje net ien binnen ING fine koe dy't strafrjochtlik ferfolge wurde koe. En no stiicht myn ûnbegryp wol ta in toppunt. Want stel dat it hjir net oer in bank gie, mar oer, sis mar wer, dat patatfabryk. En der wie wat misgien mei it tafersjoch op de ierappels: der binne wat kleikluten troch it systeem kommen yn stee fan ierappels, en der binne pûden mei kreas kant snijde klei ferkocht yn plak fan friten.
In moaie rotsoai, mar wa is de skuldige? De ierappelhannel is der al mei it jild fan troch. De sortearders binne it bedriuw út smiten, want der is in systeem kommen. De systeembehearder seit: ja, we ha in systeem makke nei de rjochtlinen fan de direksje. De direksje seit, ja, it systeem is net perfekt en we hiene mear sortearders ha moaten, mar ja, sorry, doei.
Myn punt is: wa oars as in direksje is ferantwurdlik foar wanbelied. En hoe kin it dat soks net trochkringt by de direksje fan ING. En hoe kin it dat justysje dan mar skikt. Ik bedoel: hoe kin in direkteur no net ferantwurdlik wêze?
En dan dat 'offer', it earste 'offer', de skikking fan 775 miljoen euro. In enoarm bedrach. Foar my. Foar elke harker tink ik en foar wa net? No, foar ING net. Dizze boete stiet gelyk oan de winst dy't se yn in wike of seis, sân meitsje. Yn it twadde fearnsjier fan 2018 wie de winst fan ING 1,4 miljard euro.
Of as we even sjogge nei de perioade fan 2010 oan't 2016, wêryn't dizze wytwaskerij plak fûn hat, is de totale winst yn dy sân jier 25,5 miljard west. Yn in persintaazje dêrfan útdrukt wie dit in boete fan 3 prosint. Wat foar 'offer' is dat? En wat foar 'offer' is it opstappen fan sa'n twadde man? Wat foar oprotpreemje kriget dy mei? We ha it oer krimineel jild, net te ferjitten. Wat foar minsken binne dat by sa'n bank? Yn wat foar wrâld libje sy? En wêrom hat noch nimmen oproppen ta in komplete boykot fan ING? Sels ús eigen nasjonale oerheid bankierret dêr noch.
Unbegryplik foar my. Ik soe sizze: fuort wêze. As ING-klant? Hjoed noch. Der binne genôch alternativen. Sa fyn ik it as ING-klant miskien wol oantreklik om by in bank sûnder winsteachmerk te sitten. Miskien dat de ING topminsken de wiere wrâld dan wat begjinne te begripen."


description: Yn in appartemintekompleks oan de Raadhússtrjitte yn Grou binne meardere minsken net goed wurden. Koalmonokside is der oarsaak.

title: Gebou yn Grou ûntromme fanwege koalmonikside

maintext: Yn Grou is yn de nacht fan freed op sneon in gebou oan de Raadhússtrjitte mei dêryn apparteminten ûntromme neidat ferskate minsken net goed wurden wiene. De melding kaam om sawat healwei tolven binnen. Ut mjittingen konkludearre de brânwacht dat der in hege konsintraasje koalmonokside oanwêzich wie. Doe is it gebou ûntromme.


description: Martijn Barto naam freedtejûn ôfskied by Cambuur. De spits groeide yn de ôfrûne sân jier út ta in ikoan fan de Ljouwerter fuotbalklup.

title: FIDEO: Martijn Barto nimt ôfskied by Cambuur

maintext: Martijn Barto hat freedtejûn ôfskied naam by Cambuur. Foar de wedstriid tsjin RKC Waalwijk waard hy huldige troch it bestjoer en de supporters fan de klup. Barto spile sân jier by Cambuur. Yn 238 wedstriden foar de Ljouwerters makke hy 66 doelpunten.


description: De nijbou fan twa huzen is gewoanlik gjin grut nijs. Mar as dy twa huzen yn in lyts doarpke lykas Ljussens komme, wol.

title: Twa nije huzen mar leafst. Ljussens is der tige bliid mei

maintext: De plannen foar de huzen binne betocht yn oerlis mei it doarp. De wurkgroep It Nije Doarp Moarre-Ljussens frege útdruklik om wenten dy't geskikt wêze soene foar âlderen. De twa nije huzen binne ek noch op in oar punt bysûnder: it wurde de earste wenten sûnder gasoansluting fan wenningstifting Thús Wonen yn Dongeradiel. Minsken dy't no al yn Moarre of Ljussens wenje, krije foarrang by de tawizing. Oan de ein fan it jier moatte de nije huzen klear wêze.


description: Om de oanlis fan glêsfezel yn it bûtengebiet mooglik te meitsjen, binne der no noch sa'n fjirtich oanmeldingen nedich foar it projekt.

title: Glêsfezel wer wat tichterby yn Achtkarspelen

maintext: Rap ynternet yn it bûtengebiet fan Achtkarspelen komt hieltyd tichterby. Der binne no noch in lytse fjirtich oanmeldingen nedich om it projekt útfiere te kinnen. Wethâlder Harjan Bruining joech tongersdeitejûn yn de riedsgearkomste oan dat der alles oan dien wurdt, om it nedige tal dielnimmers te heljen. Dat die er nei fragen fan de GBA-fraksje.


description: Foar de fêste gasten fan sintrum Kiehool yn Burgum wie it efkes wennen, mar mei it nije ûnderkommen Glinstra State liket dochs elk tefreden.

title: Glinstra State moat it nije plak foar alle Burgumers wurde

maintext:
De brûkers binne bliid mei it ferboude gebou. It monumintale Glinstra State is in ljocht gebou en it is ferboud mei behâld fan alle orzjinele details.
Earder wiene de measte wolwêzensaktiviteiten yn sintrum Kiehool, flak foar Glinstra State oer. Mar dat gebou wie wat tsjuster fan binnen, en minsken hiene dêrom net altyd nocht om dêrhinne te gean. Boppedat hat Kiehool noch altyd de assosjaasje mei jongeresintrum.


description: Nei in knappe opmars wie de tsjinstanner út Australië yn de heale finale te sterk foar him.

title: Danny Noppert yn de heale finale yn Riesa ûnderút

maintext:
Darter Danny Noppert fan De Jouwer is yn de heale finale fan it International Darts Open yn Riesa yn Dútslân ûnderút gien. Hy ferlear mei 7-2 fan de Australiër Simon Whitlock. Dochs is de knappe prestaasje fan Noppert in moaie opstekker, want hjirmei pleatst er him foar de World Grand Prix yn Dublin.
Noppert fersloech earder al de Eastenriker Mensur Suljovic dy't op dit stuit op it sechde plak op de wrâldranglist stiet. Noppert stiet sels op de list op in 72ste plak. De Jouster wie mei 6-4 te sterk foar syn tsjinstanner, en smiet dêrby trije kear in 180.
Danny wie dêrnei yn de kwartfinales te sterk foar de Ingelske Darren Webster. Mei in dikke 6-1 oerwinning krige de nûmer fjirtjin fan de wrâldranglist gjin poat oan de grûn.
De heale finale tsjin Whitlock wie lykwols it einstasjon foar Noppert. De tsjinstanner út Australië is op dit stuit de nûmer sân fan de wrâld.


description: Wethâlder Sjoerd Feitsma seit dat dat wol nedich is, sadat de sektor oer in pear jier ek noch teplak kin yn Ljouwert.

title: Noch gjin strukturele oplossing foar kulturele briedplakken

maintext:
Wethâlder Sjoerd Feitsma seit dat de gemeente der eins itselde oer tinkt as de kulturele wrâld: "We sjogge dat der in soad kreativiteit is yn de stêd en yn Fryslân en dat dat no dreech in plak fine kin. Dat hat twa belangrike redenen: der bart folle mear as fiif, seis jier lyn. Dat is posityf, mar it betsjut ek dat der mear ferlet is fan romte. It twadde is dat dy romte just minder wurden is. Dat komt trochdat de ekonomy it goed docht: der steane minder winkels en skoallen ticht."
It probleem is dus dat der gjin plak is dêr't 'makkers' teplak kinne. "In plak dêr't minsken komme kinne foar lege kosten en dêr't fan alles ûntstean kin", seit Feitsma. "Yn feite wat de Blokhúspoarte yn 2013 wie, mar dan op lytsere skaal."


description: Zijlstra, Drent en Thomas van Zuiden wienen de ferliezend finalist yn de haadklassepartij troch-elkoar-lotsjen.

title: Bergsma, Van der Schoot en Nicolay winne Marsum mei alles oan 'e hang

maintext:
Yn de spannende finale wie it begjin foar Bergsma-en-dy: sy pakten in foarsprong fan 2-0. Zijlstra-en-dy kamen werom ta 2-2 en mei in boppeslach fan Drent sels op foarsprong. Van der Schoot die in earst letter itselde en brocht dêrmei de stân wer yn lykwicht.
Bergsma, de kening yn Marsum, sloech dêrnei twa kear in sitbal op 6-6. Dêrmei kaam syn trio op 5-3. Dochs kaam Zijlstra wer werom: earst sloech Drent de bal foarby de keats en op 5-4 en 2-6 helle in opslach fan Bergsma it perk net.
Doe't it alles oan de hang wie, toande Bergsma nochris wêrom't er de kening wie: wer in sitbal. Dêrmei wie de oerwinning binnen.


description: Dat leit fier boppe it lanlik gemiddelde. Heiten en memmen geane yn de simmer faak mei de bern mei nei bûten.

title: Fryske bern geane faak út harsels nei bûten ta

maintext:
Simmerdeis geane heiten en memmen faak mei de bern mei nei bûten, neffens it ûndersyk. Alders binne har hieltiten mear bewust fan it belang fan bûten boartsjen.
In soad heiten en memmen stjoere de bern geregeld nei bûten. Dat dogge se troch in limyt yn te stellen foar telefyzje sjen of op de telefoan of tablet te sitten.
Neffens saakkundigen is bûten boartsjen hiel belangryk foar de ûntwikkeling fan bern. Se leare sels kontakten te lizzen, op har beurt te wachtsjen, en om problemen op te lossen.


description: In turborontonde moat de files by It Hearrenfean foarkomme.

title: It Hearrenfean pakt de files by knooppunt A32 oan

maintext:
Op it stuit steane der al geregeld files by de ôfritten fan de A32 nei it sintrum fan It Hearrenfean en it Abe Lenstra-stadion. En dit wurdt de kommende jierren allinnich noch mar slimmer, om't it tal ferkearsbewegingen dêr bot ta nimme sil.
De gemeente grypt dêrom yn mei it projekt Heerenveen Beter Bereikbaar. Tongersdei is formeel it earste foarwurk begûn: it ferlizzen fan gasliedings dy't yn it paad lizze. De grutste put is lykwols de oanlis fan in turbo-rotonde dy't de ferkearsljochten oerstallich makket.
De oanbesteging fan dat wurk is no iepensteld, mar de oanlis sil pas nei de simmer fan takom jier begjinne. Dat part fan it wurk moat dan yn 2021 klear wêze.


description: Soarchgroep Noorderbreedte hat tsjin de kok sein, dat de keuken fan it wensoarchsintrum net mear brûkt wurde sil foar dizze mielen.

title: Grou moat it tenei sûnder wrâldmielen stelle yn Friesma State

maintext: Friesma State organisearre alle moannen in wrâldmiel yn gearwurking mei de Wereldwinkel. Freed 28 septimber wurdt no de lêste kear. "Misschien dat er nog andere initiatieven worden ontplooid, maar daar is voorlopig geen zicht op'', seit in teloarstelde mei-organisator Jelle Wijbenga.


description: De frou mocht net mear yn in kafee yn de Alde Doelesteech komme, mar dêr wie se it net mei iens. Se begûn te slaan.

title: Frou út Ljouwert mishannelet plysje-agint en krijt hoarekaferbod

maintext: In 29-jierrige frou út Ljouwert is sneontenacht oanhâlden foar mishanneling fan in plysje. Se soe in lokaal hoarekaferbod krije foar in kafee yn de Alde Doelesteech, mar wie it dêr net mei iens. De frou sloech doe samar ynienen mei har fûst tsjin de holle fan de plysje-agint.


description: De hurdfytser fan Jonkerslân kaam krekt tekoart yn de lêste etappe foar de einoerwinning.

title: Kooistra wurdt twadde yn Olympia's Tour

maintext:
Kooistra wûn sneon yn Offenbeek de massasprint en pakte dêrmei de lieding yn it klassemint, mar moast dy letter op de dei ôfstean oan Johansen. Kooistra einige sneon yn de tiidrit as 24ste, 42 sekonden efter de winner Johan Price-Pejtersen en 35 sekonden efter Johansen, dy't dêrmei de lieding yn it klassemint naam.
Lêste etappe
Yn de lêste etappe mei de finish yn it Gelderse Beneden-Leeuwen ûntstie der in kopgroep fan fyftjin man. Kooistra siet yn de kopgroep en moast santjin sekonden goed meitsje op Johansen, mar de Deen siet lykas Kooistra ek yn de kopgroep. Marijn van den Berg wûn de sprint fan de kopgroep en de etappe, Johansen krige gjin efterstân mear en waard fjirde, Kooistra einige as alfde en dêrmei eindige de 20-jierrige Kooistra as twadde yn it klassemint.


description: Yn Brussel is foar de twadde kear in 'Fryslândei' organisearre. Kommissaris Arno Brok wol der in tradysje fan meitsje.

title: "Drûge woarst en Fryske tsiis moatte jierliks plakje krije yn Brussel"

maintext: De twadde Fryslândei yn Brussel is neffens kommissaris fan de kening Arno Brok in súkses wurden. Hy fynt dat de Fryslândei in tradysje wurde moat, en in fêst plak yn de Fryske en Europeeske aginda fertsjinnet, mei elts jier in oar tema.


description: It team mei dêryn Ymkje Clevering en Aletta Jorritsma bedarre krekt njonken it poadium.

title: Fjirde plak foar de frouljusacht op it WK

maintext: De Nederlânske frouljusacht is by it WK yn Plovdiv yn Bulgarije op it fjirde plak einige.


description: Tsien keunsters binne frege om mei it Fochtelerfean as ynspiraasje printen te meitsjen. It resultaat is letter dit jier ek bûten De Fochtel te sjen.

title: It Fochtelerfean giet ynkoarten op reis

maintext:
Mei mar beheinde iepeningstiden, renomearre keunstners en in sterke ferbining mei natoergebiet it Fochtelerfean lûkt de tentoanstelling Verstild yn ferhâlding best in soad minsken nei De Fochtel. Nei alle gedachten hawwe der ein septimber sa'n 1200 minsken yn it sintrum foar de printkeuns west.
En dêrnei giet de tentoanstelling op reis nei It Amelân en Apeldoorn. En net allinnich de keunst ferhuzet. Der is in hûs hierd op It Amelân dêr't de frijwilligers ferbliuwe kinne sadat sy ek op It Amelân aktyf bliuwe kinne.


description: Oare Wurden is in útwikselingsprojekt foar skriuwers yn lytse Europeeske talen. Dy kinne dan acht wiken yn it bûtenlân wenje en wurkje.

title: Jan Minno Rozendal nei Masedoanië foar skriuwprojekt Oare Wurden

maintext: It is net foar it earst dat in Fryske skriuwer foar Oare Wurden nei de Masedoanyske stêd Bitola giet: André Looijenga gie Rozendal foar. Fierder wienen Bart Kingma en Gerard de Jong yn San Sebastián (Baskelân), Hein Jaap Hilarides yn Maribor (Slovenië) en Karen Bies yn Belmullet (Ierlân). It doel fan in ferbliuw yn it bûtenlân is it opbouwen fan in literêr netwurk. It úteinlike wurk wurdt yn it Ingelsk en oare talen oerset en publisearre op de webside fan Oare Wurden.


description: Hynsteriden is in understatement foar wat haadrolspiler Jelle de Jong docht yn ít teäterspektakel fan dit kulturele jier.

title: Achter de skermen by De Stormruiter

maintext:
Hynders
Jelle de Jong hat trije moanne by de Frânsen fan Théâtre du Centaure yn oplieding west. Unyk, want soks dogge se eins net. Dêr hat er in soad leard. Wylst er fertelt wat, sjogge we dat Camille mei in grutte Fries lizzen giet. Se aait him oer de holle, flústeret wat en as in ienheid steane se wer op. In ymponearjend gesicht. Dy wize fan omgean mei hynders, dat hat Jelle leard. It folslein ien wurde.
It hynsteriden is net sûnder gefaar, beseft er. Mar mei sa'n goede tarieding wurde alle risiko's safolle mooglik útsletten. Hy giet net op stap, wol nei de sportskoalle, drinkt gjin alkohol, wennet dizze perioade yn Ljouwert en docht oars net as traine, traine, traine. Oft it him slagge is 'centaur', heal minsk, heal hynder te wurden? "Nou, de Fransen hebben me wel gevraagd om straks ook wat met hun te gaan doen, dus dat geeft in elk geval vertrouwen", laket er.
Friezen
Jos Thie hat de nedige ûnderfining mei teäter en hynders. De menners fan it spektakel Abe, oer de legindaryske fuotbalspiler Abe Lenstra, binne der no ek. Sa fier giet de bân dy't hy hat mei de minsken. Sa grut is it fertrouwen dat minsken yn him hawwe. Neffens Jelle de Jong dogge se alles foar him. "Alles wat Jos Thie aanraakt, verandert in goud", seit er.
Jelle is swier ûnder de yndruk fan wat der achter de skermen ek allegear gebeurt. Minsken dy't har hynders beskikber stelle, de hûnderten frijwilligers. Hy hat earder yn Fryslân wurke (De Kameleon, Dokter Deen, Sneekweek) mar nearne wie it sa as hjir. "Daarom is Culturele Hoofdstad ook zo'n succes. Door deze mienskip."


description: Teätermakkers fan De Gordyk hawwe it lûd fan de ferneamde klokken nedich foar harren stik. En dus moat de klokkelieder yn it spier.

title: Klokken fan de Notre Dame liede spesjaal foar De Gordyk

maintext: It lieden bart yn it ramt fan it teäterstik De Klok Moat Werom. Dat stik is ûnderdiel fan it projekt Under de Toer, dat part is fan it offisjele programma fan de Kulturele Haadstêd. It lieden moat barre op 6 oktober, om kertier oer tsienen moarns. Ad Vromans is fan de organisaasje en fertelt der oer. It wie noch net sa maklik om klokkelieder fan de Notre Dame yn it spier te krijen.